title: Rozhodnutie Rady 2009/316/SVV zo 6. apríla 2009 o zriadení Európskeho informačného systému registrov trestov (ECRIS) podľa článku 11 rámcového rozhodnutia 2009/315/SVV

text:
               7.4.2009

               SK

               Úradný vestník Európskej únie

               L 93/33

      ROZHODNUTIE RADY 2009/316/SVV
   zo 6. apríla 2009
   o zriadení Európskeho informačného systému registrov trestov (ECRIS) podľa článku 11 rámcového rozhodnutia 2009/315/SVV
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 31 a článok 34 ods. 2 písm. c),
   so zreteľom na rámcové rozhodnutie Rady 2009/315/SVV z 26. februára 2009 o organizácii a obsahu výmeny informácií z registra trestov medzi členskými štátmi (1), a najmä na jeho článok 11 ods. 4,
   so zreteľom na návrh Komisie,
   so zreteľom na stanovisko Európskeho parlamentu (2),
   keďže:

               (1)

               Podľa článku 29 Zmluvy o Európskej únii cieľom Únie je poskytovať občanom vysokú úroveň ochrany v priestore slobody, bezpečnosti a spravodlivosti. Tento cieľ predpokladá systematickú výmenu informácií z registrov trestov medzi príslušnými orgánmi členských štátov, tak aby sa zaručilo spoločné porozumenie týchto informácií a efektívnosť takejto výmeny.

               (2)

               Na základe Európskeho dohovoru o vzájomnej pomoci v trestných veciach z 20. apríla 1959 nedochádza k efektívnej výmene informácií o odsúdeniach vynesených proti občanom v iných členských štátoch. Preto sú potrebné efektívnejšie a prístupnejšie postupy výmeny týchto informácií na úrovni Európskej únie.

               (3)

               Na zasadnutí 25. a 26. marca 2004 Európska rada vo svojom vyhlásení o boji proti terorizmu stanovila ako prioritu potrebu zlepšiť výmenu informácií o odsúdeniach a táto priorita bola znovu potvrdená v Haagskom programe (3) a v akčnom pláne (4) na jeho vykonanie. Okrem toho Európska rada uznala počítačové prepojenie registrov trestov na úrovni EÚ za politickú prioritu vo svojich záveroch zo zasadnutia 21. a 22. júna 2007.

               (4)

               Počítačové prepojenie registrov trestov je súčasťou projektu elektronická justícia, ktorý v roku 2007 Európska rada niekoľkokrát uznala za prioritu.

               (5)

               V súčasnosti sa vyvíja pilotný projekt s cieľom prepojiť registre trestov. Jeho výsledky predstavujú hodnotný základ ďalšej práce na počítačovej výmene informácií na úrovni Európskej únie.

               (6)

               Účelom tohto rozhodnutia je vykonanie rámcového rozhodnutia 2009/315/SVV s cieľom vybudovať a vyvinúť počítačový systém výmeny informácií o odsúdeniach medzi členskými štátmi. Takýto systém by mal umožniť poskytnúť informácie o odsúdení v takej podobe, ktorá je ľahko zrozumiteľná. Preto by sa mal vytvoriť normalizovaný formát umožňujúci vymieňať informácie jednotným, elektronickým a strojovo ľahko preložiteľným spôsobom a zároveň by sa mali prijať akékoľvek ďalšie opatrenia na organizáciu a uľahčovanie elektronických výmen informácií o odsúdeniach medzi ústrednými orgánmi členských štátov.

               (7)

               Toto rozhodnutie je založené na zásadách stanovených rámcovým rozhodnutím 2009/315/SVV a uplatňuje a dopĺňa tieto zásady z technického hľadiska.

               (8)

               V rámcovom rozhodnutí 2009/315/SVV sú vymedzené kategórie údajov, ktoré sa zadávajú do systému, účely, na ktoré sa údaje zadávajú, kritériá ich zadávania, orgány, ktoré majú povolený prístup k údajom, a niektoré osobitné pravidlá ochrany osobných údajov.

               (9)

               Ani týmto rozhodnutím, ani rámcovým rozhodnutím 2009/315/SVV sa neukladá žiadna povinnosť vymieňať si informácie o rozhodnutiach v iných ako trestných veciach.

               (10)

               Keďže cieľom tohto rozhodnutia nie je harmonizovať vnútroštátne systémy registrov trestov, odsudzujúce členské štáty nie sú povinné zmeniť svoj vnútorný systém registra trestov, pokiaľ ide o používanie informácií na vnútroštátne účely.

               (11)

               Európsky systém registrov trestov (ECRIS) je decentralizovaný systém informačných technológií. Údaje z registrov trestov by sa mali ukladať výlučne v databázach prevádzkovaných členskými štátmi a k databázam registrov trestov ostatných členských štátov by nemal byť priamy online prístup. Členské štáty by mali niesť zodpovednosť za prevádzku vnútroštátnych databáz registrov trestov a za efektívnu výmenu informácií medzi nimi. Spoločnou komunikačnou infraštruktúrou ECRIS by mala byť spočiatku sieť Transeurópske služby pre telematiku medzi správami (S-TESTA). Všetky výdavky týkajúce sa spoločnej komunikačnej infraštruktúry by mal pokryť všeobecný rozpočet Európskej únie.

               (12)

               Referenčné tabuľky kategórií trestných činov a kategórií trestov a opatrení uvedených v tomto rozhodnutí by mali uľahčiť automatický preklad a umožniť vzájomné porozumenie informácií prenášaných pomocou systému kódov. Obsah tabuliek je výsledkom analýzy potrieb všetkých 27 členských štátov. Táto analýza zohľadnila kategorizáciu pilotného projektu a výsledky pokusného zoskupenia rôznych vnútroštátnych trestných činov a trestov a opatrení. Okrem toho sa v prípade tabuľky trestných činov zohľadnili aj existujúce spoločné definície harmonizované na európskej a medzinárodnej úrovni, ako aj dátové modely Eurojustu a Europolu.

               (13)

               Na účely zabezpečenia vzájomného porozumenia a transparentnosti spoločnej kategorizácie by mal každý členský štát predložiť zoznam vnútroštátnych trestných činov a trestov a opatrení patriacich do jednotlivých kategórií uvedených v príslušnej tabuľke. Členské štáty môžu poskytnúť opis trestných činov a trestov a opatrení a vzhľadom na užitočnosť takéhoto opisu by sa mali nabádať, aby tak urobili. Takéto informácie by sa mali sprístupniť členským štátom.

               (14)

               Referenčné tabuľky s kategóriami trestných činov a trestov a opatrení ustanovené v tomto rozhodnutí nie sú určené na ustanovenie právnych ekvivalentov medzi trestnými činmi a trestami a opatreniami, ktoré existujú na vnútroštátnej úrovni. Sú nástrojom, ktorého cieľom je pomôcť lepšie pochopiť skutočnosti a druhy trestov a opatrení uvedených v odovzdaných informáciách. Správnosť uvedených kódov nemôže členský štát poskytujúci informácie úplne zaručiť a nemal by tým byť dotknutý výklad informácií príslušnými orgánmi prijímajúceho členského štátu.

               (15)

               Referenčné tabuľky kategórií trestných činov a kategórií trestov a opatrení by sa mali revidovať a aktualizovať v súlade s riadnym postupom prijímania vykonávacích opatrení rozhodnutí, ako sa stanovuje v Zmluve o Európskej únii.

               (16)

               Členské štáty a Komisia by sa mali navzájom informovať a radiť v rámci Rady v súlade s postupmi ustanovenými v Zmluve o Európskej únii s cieľom vypracovať nezáväznú príručku pre odborníkov z praxe, ktorá by sa mala zaoberať postupmi upravujúcimi výmenu informácií, najmä modalitami identifikácie páchateľov trestných činov, spoločným chápaním kategórií trestných činov a trestov a opatrení, vysvetlením problematických vnútroštátnych trestných činov a trestov a opatrení, a zabezpečiť potrebnú koordináciu pre vývoj a prevádzku systému ECRIS.

               (17)

               S cieľom urýchliť vývoj systému ECRIS by Komisia mala uskutočniť viacero technických opatrení na pomoc členským štátom pri príprave technickej infraštruktúry na prepojenie ich databáz registrov trestov. Komisia môže zabezpečiť referenčný vykonávací softvér, teda poskytnúť vhodný softvér, ktorý členským štátom toto prepojenie umožní a ktorý sa môžu rozhodnúť použiť namiesto vlastného prepojovacieho softvéru na implementáciu spoločného súboru protokolov umožňujúceho výmenu informácií medzi databázami registrov trestov.

               (18)

               V súvislosti s počítačovou výmenou informácií z registrov trestov členských štátov by sa malo uplatňovať rámcové rozhodnutie Rady 2008/977/SVV z 27. novembra 2008 o ochrane osobných údajov spracúvaných v rámci policajnej a justičnej spolupráce v trestných veciach (5), čím by sa zabezpečila primeraná úroveň ochrany údajov pri výmene informácií medzi členskými štátmi a pri vnútroštátnom spracúvaní údajov umožnilo členským štátom poskytovať vyššie záruky ochrany osobných údajov.

               (19)

               Keďže cieľ tohto rozhodnutia, čiže vývoj počítačového systému na prenos informácií o odsúdeniach medzi členskými štátmi, nemožno uspokojivo dosiahnuť na úrovni samotných členských štátov, ale z dôvodu potreby koordinovaného opatrenia v Európskej únii ho možno lepšie dosiahnuť na úrovni Európskej únie, môže Rada prijať opatrenia v súlade so zásadou subsidiarity uvedenou v článku 2 Zmluvy o Európskej únii a vymedzenou v článku 5 Zmluvy o založení Európskeho spoločenstva. V súlade so zásadou proporcionality ustanovenou v článku 5 Zmluvy o založení Európskeho spoločenstva toto rámcové rozhodnutie neprekračuje rámec nevyhnutný na dosiahnutie tohto cieľa.

               (20)

               Toto rozhodnutie rešpektuje základné práva a dodržiava zásady uznávané najmä v článku 6 Zmluvy o Európskej únii a vyjadrené v Charte základných práv Európskej únie,

         ROZHODLA TAKTO:
   Článok 1
   Predmet úpravy
   Týmto rozhodnutím sa zriaďuje Európsky informačný systém registrov trestov (ECRIS).
   Toto rozhodnutie ustanovuje aj prvky normalizovaného formátu elektronickej výmeny informácií z registrov trestov medzi členskými štátmi, najmä pokiaľ ide o informácie o trestnom čine, ktorý bol podnetom na odsúdenie, a informácie o obsahu odsudzujúceho rozsudku, ako aj ďalšie všeobecné a technické prostriedky vykonávania týkajúce sa organizácie a uľahčovania výmeny informácií.
   Článok 2
   Vymedzenie pojmov
   Na účely tohto nariadenia sa uplatňujú vymedzenia pojmov ustanovené v rámcovom rozhodnutí 2009/315/SVV.
   Článok 3
   Európsky informačný systém registrov trestov (ECRIS)
   1.   Systém ECRIS je decentralizovaný systém informačných technológií založený na databázach registrov trestov v jednotlivých členských štátoch. Jeho súčasťou sú tieto prvky:

               a)

               prepojovací softvér vytvorený v súlade so spoločným súborom protokolov, ktorý umožňuje výmenu informácií medzi databázami registrov trestov jednotlivých členských štátov;

               b)

               spoločná komunikačná infraštruktúra, ktorá poskytuje šifrovanú sieť.

         2.   Cieľom tohto rozhodnutia nie je zriadiť centralizovanú databázu registrov trestov. Všetky údaje z registrov trestov sú uložené v databázach prevádzkovaných členskými štátmi.
   3.   Ústredné orgány členských štátov uvedené v článku 3 rámcového rozhodnutia 2009/315/SVV nemajú priamy online prístup k databázam registrov trestov ostatných členských štátov. Na zabezpečenie dôvernosti a nedotknuteľnosti údajov z registra trestov zasielaných iným členským štátom sa použije najlepšia dostupná technika, ktorú určia členské štáty spoločne s podporou Komisie.
   4.   Za prepojovací softvér a uchovávanie databáz, zasielanie a prijímanie informácií z registra trestov zodpovedá dotknutý členský štát.
   5.   Spoločnou komunikačnou infraštruktúrou je komunikačná sieť S-TESTA. Akákoľvek jej ďalšia vyvinutá verzia alebo akákoľvek alternatívna zabezpečená sieť zaručuje, že použitá spoločná komunikačná štruktúra naďalej spĺňa podmienky ustanovené v odseku 6.
   6.   Spoločná komunikačná infraštruktúra sa prevádzkuje v rámci zodpovednosti Komisie; musí spĺňať bezpečnostné požiadavky a úplne zodpovedať potrebám ECRIS.
   7.   Na účely zabezpečenia efektívnej prevádzky systému ECRIS Komisia poskytuje všeobecnú podporu a technickú pomoc vrátane zberu údajov a vypracovania štatistík podľa článku 6 ods. 2 písm. b) bodu i) a referenčného vykonávacieho softvéru.
   8.   Bez ohľadu na možnosť využiť finančné programy Európskej únie v súlade s platnými pravidlami, každý členský štát hradí vlastné náklady vyplývajúce z implementácie, správy, používania a údržby svojich databáz registrov trestov a prepojovacieho softvéru uvedených v odseku 1.
   Komisia hradí náklady vyplývajúce z vykonávania, správy, používania, údržby a ďalšieho vývoja spoločnej komunikačnej infraštruktúry systému ECRIS, ako aj implementácie a ďalšieho vývoja referenčného vykonávacieho softvéru.
   Článok 4
   Formát prenosu informácií
   1.   Pri prenose informácií v súlade s článkom 4 ods. 2 a 3 a článkom 7 rámcového rozhodnutia 2009/315/SVV, ktoré sa týkajú názvu alebo právnej klasifikácie trestného činu a príslušných právnych ustanovení, členské štáty uvedú zodpovedajúci kód pre každý trestný čin uvedený v odovzdávaných informáciách, ako sa ustanovuje v tabuľke trestných činov v prílohe A. Ak trestný čin nezodpovedá žiadnemu kódu podkategórie, pre tento konkrétny trestný čin sa použije kód „otvorená kategória“ príslušnej alebo najbližšej kategórie trestných činov, alebo ak taká neexistuje, kód „iné trestné činy“.
   Členské štáty tiež môžu poskytnúť dostupné informácie týkajúce sa stupňa dokonania a stupňa účasti na trestnom čine a prípadne existencie celkového alebo čiastočného vylúčenia trestnej zodpovednosti alebo recidívy.
   2.   Pri prenose informácií v súlade s článkom 4 ods. 2 a 3 a článkom 7 rámcového rozhodnutia 2009/315/SVV, ktoré sa týkajú obsahu odsúdenia, najmä trestu, ako aj akýchkoľvek doplnkových trestov a opatrení, ochranných opatrení a následných rozhodnutí, ktorými sa mení výkon trestu, členské štáty uvedú zodpovedajúci kód pre každý trest a opatrenie uvedené v odovzdávaných informáciách, ako sa ustanovuje v tabuľke trestov a opatrení v prílohe B. Ak trest alebo opatrenie nezodpovedá žiadnemu kódu podkategórie, pre tento konkrétny trest alebo toto konkrétne opatrenie sa použije kód „otvorená kategória“ príslušnej alebo najbližšej kategórie trestov a opatrení, alebo ak taká neexistuje, kód „iné tresty a opatrenia“.
   Členské štáty poskytnú podľa potreby aj dostupné informácie týkajúce sa povahy a/alebo podmienok vykonávania uloženého trestu alebo opatrenia, ako sa ustanovuje v parametroch v prílohe B. Parameter „rozhodnutie v iných ako trestných veciach“ sa uvádza len v prípadoch, ak informáciu o takomto rozhodnutí poskytuje členský štát štátnej príslušnosti dotknutej osoby dobrovoľne v reakcii na žiadosť o informácie o odsúdeniach.
   Článok 5
   Informácie o vnútroštátnych trestných činoch, trestoch a opatreniach
   1.   S cieľom predovšetkým vypracovať nezáväznú príručku pre odborníkov z praxe uvedenú v článku 6 ods. 2 písm. a) členské štáty poskytnú Generálnemu sekretariátu Rady tieto informácie:

               a)

               zoznam vnútroštátnych trestných činov v každej z kategórií uvedených v tabuľke trestných činov v prílohe A. Zoznam zahŕňa názov alebo právnu klasifikáciu trestného činu a odkaz na príslušné právne ustanovenie. Môže obsahovať aj stručný opis znakov skutkovej podstaty trestného činu;

               b)

               zoznam druhov odsúdení, možných doplnkových trestov a opatrení, ochranných opatrení a prípadných následných rozhodnutí, ktorými sa mení výkon trestu podľa definície vo vnútroštátnych právnych predpisoch, v každej z kategórií uvedených v tabuľke trestov a opatrení v prílohe B. Môže obsahovať aj stručný opis konkrétneho trestu alebo opatrenia.

         2.   Zoznamy a opisy uvedené v odseku 1 členské štáty pravidelne aktualizujú. Aktualizované informácie sa zasielajú Generálnemu sekretariátu Rady.
   3.   Generálny sekretariát Rady oznámi členským štátom a Komisii informácie, ktoré dostane podľa tohto článku.
   Článok 6
   Vykonávacie opatrenia
   1.   Rada kvalifikovanou väčšinou a po porade s Európskym parlamentom prijme podľa potreby akékoľvek zmeny príloh A a B.
   2.   Zástupcovia príslušných orgánov štátnej správy členských štátov a Komisie sa navzájom informujú a radia v rámci Rady s cieľom:

               a)

               vypracovať nezáväznú príručku pre odborníkov z praxe, v ktorej sa stanoví postup výmeny informácií prostredníctvom systému ECRIS a v ktorej sa riešia najmä modality identifikácie páchateľov trestných činov, ako aj zaznamenávanie spoločného chápania kategórií trestných činov a trestov a opatrení uvedených v prílohách A a B;

               b)

               koordinovať svoju činnosť zameranú na vývoj a prevádzku systému ECRIS, ktorá sa týka najmä:

                           i)

                           vytvorenia záznamových systémov a postupov monitorovania fungovania systému ECRIS a vytvorenia inej ako osobnej štatistiky týkajúcej sa výmeny informácií z registrov trestov prostredníctvom systému ECRIS;

                           ii)

                           stanovenia technických špecifikácií výmeny vrátane bezpečnostných požiadaviek, najmä spoločného súboru protokolov;

                           iii)

                           vytvorenia postupov overovania zhody vnútroštátnych softvérových aplikácií s technickými špecifikáciami.

         Článok 7
   Správa
   Útvary Komisie pravidelne uverejňujú správu o výmene informácií z registra trestov prostredníctvom systému ECRIS najmä na základe štatistiky uvedenej v článku 6 ods. 2 písm. b) bode i). Táto správa sa uverejní prvýkrát rok po predložení správy uvedenej v článku 13 ods. 3 rámcového rozhodnutia 2009/315/SVV.
   Článok 8
   Vykonávanie a lehoty
   1.   Členské štáty prijmú opatrenia na dosiahnutie súladu s ustanoveniami tohto rozhodnutia do 7. apríla 2012.
   2.   Členské štáty použijú formát uvedený v článku 4 a dodržia prostriedky organizácie a uľahčovania výmen informácií ustanovené v tomto rozhodnutí od dátumu oznámeného v súlade s článkom 11 ods. 6 rámcového rozhodnutia 2009/315/SVV.
   Článok 9
   Nadobudnutie účinnosti
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Luxemburgu 6. apríla 2009

            Za Radu

            predseda

         J. POSPÍŠIL

      (1)  Pozri stranu 23 tohto úradného vestníka.

      (2)  Stanovisko z 9. októbra 2008 (zatiaľ neuverejnené v úradnom vestníku).

      (3)  Ú. v. EÚ C 53, 3.3.2005, s. 1.

      (4)  Ú. v. EÚ C 198, 12.8.2005, s. 1.

      (5)  Ú. v. EÚ L 350, 30.12.2008, s. 60.

      PRÍLOHA A

         Spoločná tabuľka kategórií trestných činov v zmysle článku 4

                     Parametre

                  Stupeň dokonania:

                  dokonaný čin

                  C

                  pokus alebo príprava

                  A

                  neprenášaný prvok

                  Ø

                  Stupeň účasti:

                  páchateľ

                  M

                  pomocník a účastník alebo podnecovateľ/organizátor

                  H

                  neposkytnutý údaj

                  Ø

                  Vylúčenie trestnej zodpovednosti:

                  nepríčetnosť alebo zmenšená príčetnosť

                  S

                     Recidíva

                  R

                  Kód

                  Kategórie a podkategórie trestných činov

                  0100 00
                  otvorená kategória

                     Trestné činy podliehajúce právomoci Medzinárodného trestného súdu

                  0101 00

                  Genocída

                  0102 00

                  Zločiny proti ľudskosti

                  0103 00

                  Vojnové zločiny

                  0200 00
                  otvorená kategória

                     Účasť na zločineckej skupine

                  0201 00

                  Riadenie zločineckej skupiny

                  0202 00

                  Vedomá účasť na trestnej činnosti zločineckej skupiny

                  0203 00

                  Vedomá účasť na inej ako trestnej činnosti zločineckej skupiny

                  0300 00
                  otvorená kategória

                     Terorizmus

                  0301 00

                  Riadenie teroristickej skupiny

                  0302 00

                  Vedomá účasť na činnostiach teroristickej skupiny

                  0303 00

                  Financovanie terorizmu

                  0304 00

                  Verejné podnecovanie na spáchanie teroristického trestného činu

                  0305 00

                  Nábor osôb na terorizmus alebo výcvik na terorizmus

                  0400 00
                  otvorená kategória

                     Obchodovanie s ľuďmi

                  0401 00

                  Obchodovanie s ľuďmi na účely využívania nútenej práce alebo nútených služieb

                  0402 00

                  Obchodovanie s ľuďmi na účely využívania prostitúcie iných osôb alebo iných foriem sexuálneho vykorisťovania

                  0403 00

                  Obchodovanie s ľuďmi na účely odoberania orgánov alebo ľudského tkaniva

                  0404 00

                  Obchodovanie s ľuďmi na účely otroctva, praktík podobných otroctvu alebo nevoľníctva

                  0405 00

                  Obchodovanie s ľuďmi na účely využívania nútenej práce alebo nútených služieb neplnoletej osoby

                  0406 00

                  Obchodovanie s ľuďmi na účely využívania prostitúcie neplnoletých osôb alebo iných foriem ich sexuálneho vykorisťovania

                  0407 00

                  Obchodovanie s ľuďmi na účely odoberania orgánov alebo ľudského tkaniva neplnoletej osoby

                  0408 00

                  Obchodovanie s ľuďmi na účely otroctva, praktík podobných otroctvu alebo nevoľníctva neplnoletej osoby

                  0500 00
                  otvorená kategória

                     Nedovolené obchodovanie (1) a iné trestné činy súvisiace so zbraňami, strelnými zbraňami, ich súčasťami a komponentmi, strelivom a výbušninami

                  0501 00

                  Nedovolená výroba zbraní, strelných zbraní, ich súčastí a komponentov, streliva a výbušnín

                  0502 00

                  Nedovolené obchodovanie so zbraňami, strelnými zbraňami, ich súčasťami a komponentmi, strelivom a výbušninami na vnútroštátnej úrovni (2)

                  0503 00

                  Nedovolený vývoz alebo dovoz zbraní, strelných zbraní, ich súčastí a komponentov, streliva a výbušnín

                  0504 00

                  Nedovolená držba alebo používanie zbraní, strelných zbraní, ich súčastí a komponentov, streliva a výbušnín

                  0600 00
                  otvorená kategória

                     Trestné činy proti životnému prostrediu

                  0601 00

                  Ničenie alebo poškodzovanie chránených živočíšnych a rastlinných druhov

                  0602 00

                  Nedovolené vypúšťanie znečisťujúcich látok alebo ionizujúceho žiarenia do vzduchu, pôdy alebo vody

                  0603 00

                  Trestné činy súvisiace s odpadom vrátane nebezpečného odpadu

                  0604 00

                  Trestné činy súvisiace s nedovoleným obchodovaním (1) s chránenými živočíšnymi a rastlinnými druhmi alebo ich časťami

                  0605 00

                  Nedbanlivostné trestné činy proti životnému prostrediu

                  0700 00
                  otvorená kategória

                     Trestné činy súvisiace s drogami alebo prekurzormi a iné trestné činy proti verejnému zdraviu

                  0701 00

                  Trestné činy súvisiace s nedovoleným obchodovaním (3) s omamnými látkami, psychotropnými látkami a prekurzormi nielen na vlastnú potrebu

                  0702 00

                  Nedovolené užívanie drog a ich zadováženie, držba, výroba alebo produkcia výlučne na vlastnú potrebu

                  0703 00

                  Napomáhanie alebo podnecovanie iných na nedovolené užívanie omamných alebo psychotropných látok

                  0704 00

                  Výroba alebo produkcia omamných látok nielen na vlastnú potrebu

                  0800 00
                  otvorená kategória

                     Trestné činy proti osobám

                  0801 00

                  Vražda

                  0802 00

                  Osobitne závažné prípady vraždy (4)

                  0803 00

                  Nedbanlivostné zabitie

                  0804 00

                  Vražda novonarodeného dieťaťa matkou

                  0805 00

                  Nedovolené prerušenie tehotenstva

                  0806 00

                  Nedovolená eutanázia

                  0807 00

                  Trestné činy súvisiace so spáchaním samovraždy

                  0808 00

                  Ublíženie na zdraví s následkom smrti

                  0809 00

                  Úmyselné spôsobenie ťažkej ujmy na zdraví, zohyzdenia alebo trvalej invalidity

                  0810 00

                  Spôsobenie ťažkej ujmy na zdraví, zohyzdenia alebo trvalej invalidity z nedbanlivosti

                  0811 00

                  Úmyselné spôsobenie ujmy na zdraví

                  0812 00

                  Spôsobenie ťažkej ujmy na zdraví z nedbanlivosti

                  0813 00

                  Vystavenie osoby nebezpečenstvu smrti alebo ťažkej ujmy na zdraví

                  0814 00

                  Mučenie

                  0815 00

                  Neposkytnutie pomoci

                  0816 00

                  Trestné činy súvisiace s odberaním orgánu alebo tkaniva bez povolenia alebo súhlasu

                  0817 00

                  Trestné činy súvisiace s nedovoleným obchodovaním (3) s ľudskými orgánmi a tkanivom

                  0818 00

                  Domáce násilie alebo vyhrážanie sa

                  0900 00
                  otvorená kategória

                     Trestné činy proti slobode, ľudskej dôstojnosti a ostatným chráneným záujmom vrátane rasizmu a xenofóbie

                  0901 00

                  Únos, vydieračský únos, nedovolené obmedzovanie osobnej slobody

                  0902 00

                  Protiprávne zatknutie alebo odňatie slobody orgánom verejnej moci

                  0903 00

                  Branie rukojemníka

                  0904 00

                  Nezákonné ovládnutie lietadla alebo plavidla

                  0905 00

                  Urážky, osočovanie, ohováranie, pohŕdanie

                  0906 00

                  Vyhrážanie

                  0907 00

                  Hrubý nátlak, nátlak, šikanovanie, obťažovanie alebo útok psychologického alebo emocionálneho charakteru

                  0908 00

                  Vydieranie

                  0909 00

                  Vydieranie s priťažujúcimi okolnosťami

                  0910 00

                  Neoprávnený vstup na súkromný majetok

                  0911 00

                  Narušenie súkromia s výnimkou neoprávneného vstupu na súkromný majetok

                  0912 00

                  Trestné činy proti ochrane osobných údajov

                  0913 00

                  Nedovolené sledovanie údajov alebo komunikácie

                  0914 00

                  Diskriminácia z dôvodu pohlavia, rasy, sexuálnej orientácie, náboženstva alebo etnického pôvodu

                  0915 00

                  Podnecovanie verejnosti na rasovú diskrimináciu

                  0916 00

                  Podnecovanie verejnosti na rasovú nenávisť

                  0917 00

                  Vydieranie

                  1000 00
                  otvorená kategória

                     Sexuálne trestné činy

                  1001 00

                  Znásilnenie

                  1002 00

                  Znásilnenie s priťažujúcimi okolnosťami (5) s výnimkou znásilnenia neplnoletej osoby

                  1003 00

                  Sexuálne násilie

                  1004 00

                  Kupliarstvo

                  1005 00

                  Sexuálny exhibicionizmus

                  1006 00

                  Sexuálne obťažovanie

                  1007 00

                  Prostitúcia

                  1008 00

                  Sexuálne zneužívanie detí

                  1009 00

                  Trestné činy súvisiace s detskou pornografiou alebo nemravným zobrazením neplnoletých osôb

                  1010 00

                  Znásilnenie neplnoletej osoby

                  1011 00

                  Sexuálne násilie na neplnoletej osobe

                  1100 00
                  otvorená kategória

                     Trestné činy proti rodine

                  1101 00

                  Nedovolený sexuálny styk medzi blízkymi rodinnými príslušníkmi

                  1102 00

                  Polygamia

                  1103 00

                  Zanedbanie povinnej výživy

                  1104 00

                  Zanedbanie alebo opustenie neplnoletej alebo postihnutej osoby

                  1105 00

                  Nedodržanie príkazu priviesť neplnoletého alebo únos neplnoletého

                  1200 00
                  otvorená kategória

                     Trestné činy proti štátu, verejnému poriadku, výkonu spravodlivosti alebo verejným činiteľom

                  1201 00

                  Vyzvedačstvo

                  1202 00

                  Vlastizrada

                  1203 00

                  Trestné činy súvisiace s voľbami a referendom

                  1204 00

                  Ohrozovanie života alebo zdravia hlavy štátu

                  1205 00

                  Hanobenie štátu, národa alebo štátnych symbolov

                  1206 00

                  Urážka verejného činiteľa alebo kladenie odporu verejnému činiteľovi

                  1207 00

                  Vydieranie, donucovanie, nátlak na verejného činiteľa

                  1208 00

                  Útok na verejného činiteľa alebo vyhrážanie sa verejnému činiteľovi

                  1209 00

                  Trestné činy proti verejnému poriadku, rušenie verejného pokoja

                  1210 00

                  Násilie počas športových podujatí

                  1211 00

                  Krádež verejných listín alebo úradných dokumentov

                  1212 00

                  Marenie spravodlivosti, krivé obvinenie počas trestného alebo súdneho konania, krivá prísaha

                  1213 00

                  Nezákonné vydávanie sa za inú osobu alebo orgán

                  1214 00

                  Útek zo zákonnej väzby

                  1300 00
                  otvorená kategória

                     Trestné činy proti verejnému majetku alebo verejným záujmom

                  1301 00

                  Podvod s verejnými, sociálnymi alebo rodinnými dávkami

                  1302 00

                  Podvod s európskymi dávkami alebo príspevkami

                  1303 00

                  Trestné činy súvisiace s neoprávneným prevádzkovaním hier a stávok

                  1304 00

                  Marenie verejného obstarávania

                  1305 00

                  Aktívna alebo pasívna korupcia zamestnanca štátnej alebo verejnej služby, osoby zastávajúcej verejnú funkciu alebo vykonávajúcej právomoci orgánu verejnej moci

                  1306 00

                  Sprenevera, zneužitie alebo iné nezákonné použitie majetku verejným činiteľom

                  1307 00

                  Zneužívanie právomoci verejným činiteľom

                  1400 00
                  otvorená kategória

                     Daňové a colné trestné činy

                  1401 00

                  Daňové trestné činy

                  1402 00

                  Colné trestné činy

                  1500 00
                  otvorená kategória

                     Hospodárske a obchodné trestné činy

                  1501 00

                  Nezákonný úpadok alebo podvodná platobná neschopnosť

                  1502 00

                  Porušenie účtovných predpisov, sprenevera, zatajovanie aktív alebo neoprávnené zvyšovanie pasív obchodnej spoločnosti

                  1503 00

                  Porušenie pravidiel hospodárskej súťaže

                  1504 00

                  Legalizácia príjmov z trestnej činnosti

                  1505 00

                  Aktívna alebo pasívna korupcia v súkromnom sektore

                  1506 00

                  Prezradenie obchodného tajomstva alebo porušenie povinnosti mlčanlivosti

                  1507 00

                  Zneužívanie informácií v obchodnom styku

                  1600 00
                  otvorená kategória

                     Trestné činy proti majetku alebo trestné činy poškodzujúce tovar

                  1601 00

                  Nedovolené prisvojenie

                  1602 00

                  Nedovolené prisvojenie alebo odklonenie energie

                  1603 00

                  Podvodné konanie

                  1604 00

                  Nakladanie s odcudzeným tovarom

                  1605 00

                  Nedovolené obchodovanie (6) s kultúrnymi objektmi vrátane starožitností a umeleckých diel

                  1606 00

                  Úmyselné poškodenie alebo zničenie majetku

                  1607 00

                  Nedbanlivostné poškodenie alebo zničenie majetku

                  1608 00

                  Sabotáž

                  1609 00

                  Trestné činy proti priemyselnému alebo duševnému vlastníctvu

                  1610 00

                  Podpaľačstvo

                  1611 00

                  Podpaľačstvo s následkom smrti alebo zranenia osôb

                  1612 00

                  Podpaľačstvo v lese

                  1700 00
                  otvorená kategória

                     Trestné činy krádeže

                  1701 00

                  Krádež

                  1702 00

                  Krádež po neoprávnenom vstupe na súkromný majetok

                  1703 00

                  Krádež s použitím násilia alebo zbraní alebo s vyhrážaním sa použitím násilia alebo zbrane proti osobe

                  1704 00

                  Formy krádeže s priťažujúcimi okolnosťami bez použitia násilia alebo zbraní alebo bez vyhrážania použiť násilie alebo zbraň proti osobe

                  1800 00
                  otvorená kategória

                     Trestné činy proti informačným systémom a iná počítačová trestná činnosť

                  1801 00

                  Neoprávnený prístup k informačným systémom

                  1802 00

                  Neoprávnený zásah do systému

                  1803 00

                  Neoprávnený zásah do údajov

                  1804 00

                  Výroba, držba, šírenie alebo obchodovanie s počítačovými zariadeniami alebo údajmi umožňujúcimi páchanie počítačovej trestnej činnosti

                  1900 00
                  otvorená kategória

                     Falšovanie platobných prostriedkov

                  1901 00

                  Falšovanie a pozmeňovanie meny vrátane eura

                  1902 00

                  Falšovanie bezhotovostných platobných prostriedkov

                  1903 00

                  Falšovanie alebo pozmeňovanie cenín

                  1904 00

                  Uvádzanie do obehu/používanie falšovanej alebo pozmenenej meny, bezhotovostných platobných prostriedkov alebo cenín

                  1905 00

                  Držba nástroja na falšovanie alebo pozmeňovanie meny alebo cenín

                  2000 00
                  otvorená kategória

                     Falšovanie dokumentov

                  2001 00

                  Falšovanie verejnej listiny alebo úradného dokumentu súkromnou osobou

                  2002 00

                  Falšovanie dokumentu zamestnancom štátnej alebo verejnej služby alebo orgánom verejnej moci

                  2003 00

                  Poskytnutie alebo zadováženie falšovanej verejnej listiny alebo úradného dokumentu; poskytnutie alebo zadováženie falšovaného dokumentu zamestnancom štátnej alebo verejnej služby alebo orgánom verejnej moci

                  2004 00

                  Používanie falšovaných verejných listín alebo úradných dokumentov

                  2005 00

                  Držba nástroja na falšovanie verejných listín alebo úradných dokumentov

                  2006 00

                  Falšovanie súkromných dokumentov súkromnou osobou

                  2100 00
                  otvorená kategória

                     Trestné činy proti dopravným predpisom

                  2101 00

                  Nebezpečná jazda

                  2102 00

                  Jazda pod vplyvom alkoholu alebo omamných látok

                  2103 00

                  Jazda bez vodičského oprávnenia alebo pri zadržaní vodičského preukazu

                  2104 00

                  Nezastavenie po dopravnej nehode

                  2105 00

                  Vyhnutie sa cestnej kontrole

                  2106 00

                  Trestné činy súvisiace s cestnou dopravou

                  2200 00
                  otvorená kategória

                     Trestné činy proti pracovnému právu

                  2201 00

                  Nedovolené zamestnávanie

                  2202 00

                  Trestné činy súvisiace s odmeňovaním vrátane príspevkov na sociálne zabezpečenie

                  2203 00

                  Trestné činy súvisiace s pracovnými podmienkami a ochranou zdravia a bezpečnosťou pri práci

                  2204 00

                  Trestné činy súvisiace s prístupom k povolaniu alebo jeho vykonávaním

                  2205 00

                  Trestné činy súvisiace s pracovným časom a časom na odpočinok

                  2300 00
                  otvorená kategória

                     Trestné činy v oblasti migrácie

                  2301 00

                  Neoprávnený vstup alebo pobyt

                  2302 00

                  Napomáhanie neoprávneného vstupu a pobytu

                  2400 00
                  otvorená kategória

                     Trestné činy proti vojenským povinnostiam

                  2500 00
                  otvorená kategória

                     Trestné činy súvisiace s hormonálnymi látkami a ďalšími prostriedkami na podporu rastu

                  2501 00

                  Nedovolený dovoz, vývoz alebo poskytnutie hormonálnych látok a ďalších prostriedkov na podporu rastu

                  2600 00
                  otvorená kategória

                     Trestné činy súvisiace s jadrovým materiálom alebo inými nebezpečnými rádioaktívnymi látkami

                  2601 00

                  Nedovolený dovoz, vývoz, poskytnutie alebo zadováženie jadrového alebo radioaktívneho materiálu

                  2700 00
                  otvorená kategória

                     Iné trestné činy

                  2701 00

                  Iné úmyselné trestné činy

                  2702 00

                  Iné nedbanlivostné trestné činy

         (1)  Pokiaľ nie je v tejto kategórii uvedené inak, „obchodovanie“ je dovoz, vývoz, nadobúdanie, predaj, dodanie, pohyb alebo preprava.

         (2)  Na účely tejto podkategórie obchodovanie zahŕňa nadobúdanie, predaj, dodanie, pohyb alebo prepravu.

         (3)  Na účely tejto podkategórie obchodovanie zahŕňa dovoz, vývoz, nadobúdanie, predaj, dodanie, pohyb alebo prepravu.

         (4)  Napríklad: zvlášť priťažujúce okolnosti.

         (5)  Napríklad mimoriadne kruté znásilnenie.

         (6)  Obchodovanie zahŕňa dovoz, vývoz, nadobúdanie, predaj, dodanie, pohyb alebo prepravu.

      PRÍLOHA B

         Spoločná tabuľka kategórií trestov a opatrení v zmysle článku 4

                  Kód

                  Kategórie a podkategórie trestov a opatrení

                  1000
                  otvorená kategória

                     Odňatie slobody

                  1001

                  Trest odňatia slobody

                  1002

                  Odňatie slobody na doživotie

                  2000
                  otvorená kategória

                     Obmedzenie osobnej slobody

                  2001

                  Zákaz vstupu na určité miesta

                  2002

                  Zákaz cestovania do zahraničia

                  2003

                  Trest zákazu pobytu

                  2004

                  Zákaz vstupu na masové podujatie

                  2005

                  Zákaz stýkať sa s určitými osobami akýmkoľvek spôsobom

                  2006

                  Uloženie elektronického dozoru (1)

                  2007

                  Povinnosť hlásiť sa v určenom čase určitému orgánu

                  2008

                  Povinnosť zdržiavať sa/mať bydlisko na určitom mieste

                  2009

                  Trest domáceho väzenia

                  2010

                  Povinnosť plniť opatrenia uložené súdom v súvislosti s probáciou vrátane povinnosti zostať pod dohľadom

                  3000
                  otvorená kategória

                     Zákaz výkonu určitého práva alebo činnosti

                  3001

                  Pozbavenie funkcie

                  3002

                  Trvalá/dočasná strata práva vykonávať verejnú funkciu alebo byť vymenovaný do verejnej funkcie

                  3003

                  Trvalá/dočasná strata práva voliť alebo byť volený

                  3004

                  Nespôsobilosť uzatvárať zmluvy s verejnou správou

                  3005

                  Neoprávnenosť dostávať verejné dotácie

                  3006

                  Zrušenie platnosti vodičského preukazu (2)

                  3007

                  Dočasné odňatie vodičského preukazu

                  3008

                  Zákaz viesť určité motorové vozidlá

                  3009

                  Trvalá/dočasná strata rodičovských práv a povinností

                  3010

                  Trvalá/dočasná strata práva vystupovať na súdnom pojednávaní ako znalec/svedok pod prísahou/prísediaci

                  3011

                  Trvalá/dočasná strata práva byť opatrovníkom (3)

                  3012

                  Trvalá/dočasná strata práva používať vyznamenanie alebo titul

                  3013

                  Zákaz vykonávať povolanie, obchodnú alebo sociálnu činnosť

                  3014

                  Zákaz práce alebo činnosti s maloletými

                  3015

                  Povinnosť zatvoriť podnik

                  3016

                  Zákaz držania alebo nosenia zbrane

                  3017

                  Zrušenie poľovníckeho/rybárskeho povolenia

                  3018

                  Zákaz vydávať šeky alebo používať platobné/kreditné karty

                  3019

                  Zákaz chovať zvieratá

                  3020

                  Zákaz držať alebo používať určité predmety okrem zbraní

                  3021

                  Zákaz hrať určité hry/vykonávať určité športové činnosti

                  4000
                  otvorená kategória

                     Zákaz pobytu alebo vyhostenie z územia

                  4001

                  Zákaz pobytu na štátnom území

                  4002

                  Trest vyhostenia

                  5000
                  otvorená kategória

                     Osobná povinnosť

                  5001

                  Povinnosť podrobiť sa liečbe alebo iným formám terapie

                  5002

                  Povinnosť zúčastniť sa na sociálnovzdelávacom programe

                  5003

                  Povinnosť zostať v starostlivosti/pod kontrolou rodiny

                  5004

                  Nápravnovýchovné opatrenia

                  5005

                  Sociálnojustičná probácia

                  5006

                  Vzdelávacia/pracovná povinnosť

                  5007

                  Povinnosť poskytnúť justičným orgánom určité informácie

                  5008

                  Povinnosť uverejniť rozsudok

                  5009

                  Povinnosť nahradiť škodu spôsobenú trestným činom

                  6000
                  otvorená kategória

                     Trest na osobnom vlastníctve

                  6001

                  Konfiškácia

                  6002

                  Zbúranie

                  6003

                  Rekonštrukcia

                  7000
                  otvorená kategória

                     Umiestnenie do ústavu

                  7001

                  Umiestnenie do psychiatrickej liečebne

                  7002

                  Umiestnenie do ústavu na liečenie závislostí

                  7003

                  Umiestnenie do nápravnovýchovného zariadenia

                  8000
                  otvorená kategória

                     Peňažný trest

                  8001

                  Pokuta

                  8002

                  Pokuta s dennou sadzbou (4)

                  8003

                  Pokuta v prospech určitého príjemcu (5)

                  9000
                  otvorená kategória

                     Trest povinnej práce

                  9001

                  Verejnoprospešná služba alebo práca

                  9002

                  Verejnoprospešná služba alebo práca doplnená o iné reštriktívne opatrenia

                  10000
                  otvorená kategória

                     Vojenský trest

                  10001

                  Strata vojenskej hodnosti (6)

                  10002

                  Prepustenie z profesionálnej vojenskej služby

                  10003

                  Vojenské väzenie

                  11000
                  otvorená kategória

                     Upustenie od uloženia trestu alebo opatrenia/odklad výkonu trestu alebo opatrenia/pokuta, varovanie

                  12000
                  otvorená kategória

                     Iné tresty a opatrenia

                  Parametre (spresnia sa v prípade použitia)

                  ø

                  Trest

                  m

                  Opatrenie

                  a

                  Podmienečný trest/opatrenie

                  b

                  Čiastočne podmienečný trest/opatrenie

                  c

                  Podmienečný trest/opatrenie s probáciou/dohľadom

                  d

                  Čiastočne podmienečný trest/opatrenie s probáciou/dohľadom

                  e

                  Zmena trestu/opatrenia

                  f

                  Alternatívny trest/opatrenie uložené ako hlavný trest

                  g

                  Alternatívny trest/opatrenie uložené spočiatku pre prípad nerešpektovania hlavného trestu

                  h

                  Zrušenie podmienečného trestu/opatrenia

                  i

                  Následné stanovenie súhrnného trestu

                  j

                  Prerušenie/odloženie výkonu trestu/opatrenia (7)

                  k

                  Upustenie od výkonu trestu

                  l

                  Odpustenie podmienečného trestu

                  n

                  Ukončenie výkonu trestu

                  o

                  Milosť

                  p

                  Amnestia

                  q

                  Podmienečné prepustenie (prepustenie osoby na slobodu pred ukončením trestu za určitých podmienok)

                  r

                  Rehabilitácia (s vymazaním trestu z registra trestov alebo bez neho)

                  s

                  Osobitné tresty alebo opatrenia pre neplnoleté osoby

                  t

                  Rozhodnutia v iných ako trestných veciach (8)

         (1)  Pevné alebo mobilné umiestnenie.

         (2)  Na získanie nového vodičského preukazu treba podať novú žiadosť.

         (3)  Opatrovník právne nespôsobilej alebo neplnoletej osoby.

         (4)  Pokuta vyjadrená v denných jednotkách.

         (5)  Napr.: pre inštitúciu, združenie, nadáciu alebo obeť.

         (6)  Vojenská degradácia.

         (7)  Nevedie k vyhnutiu sa výkonu trestu.

         (8)  Tento parameter sa uvedie len v prípade, ak sa takáto informácia poskytuje na žiadosť členského štátu štátnej príslušnosti dotknutej osoby.


title: Rozhodnutie Rady z  28. júna 2011 , ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania

text:
               1.7.2011

               SK

               Úradný vestník Európskej únie

               C 191/9

         ROZHODNUTIE RADY
   z 28. júna 2011,
   ktorým sa vymenúvajú a nahrádzajú členovia riadiacej rady Európskeho strediska pre rozvoj odborného vzdelávania
   (000/2011/)
   RADA EURÓPSKEJ ÚNIE,
   so zreteľom na nariadenie Rady (EHS) č. 337/75 z 10. februára 1975, ktorým sa zriaďuje Európske stredisko pre rozvoj odborného vzdelávania, a najmä na jeho článok 4 (1),
   so zreteľom na kandidatúru, ktorú Rade predložila Komisia v kategórii zástupcov organizácií zamestnávateľov,
   keďže:

               (1)

               Rada rozhodnutím zo 14. septembra 2009 (2) vymenovala členov riadiacej rady Európskeho strediska pre rozvoj odborného vzdelávania na obdobie od 18. septembra 2009 do 17. septembra 2012.

               (2)

               V dôsledku odstúpenia pána Andrewa MAMA sa uvoľnilo miesto člena riadiacej rady strediska v kategórii zástupcov organizácií zamestnávateľov,

         ROZHODLA TAKTO:
   Jediný článok
   Týmto sa na zvyšok funkčného obdobia, ktoré trvá do 17. septembra 2012, za členku riadiacej rady Európskeho strediska pre rozvoj odborného vzdelávania vymenúva:

      ZÁSTUPCOVIA ORGANIZÁCIÍ ZAMESTNÁVATEĽOV:

               MALTA

               pani Jeanelle CATANIA
               Executive Policy & Business Development
               The Malta Chamber of Commerce Enterprise and Industry

      V Luxemburgu 28. júna 2011

            Za Radu

            predseda

         FAZEKAS S.

      (1)  Ú. v. ES L 39, 13.2.1975, s. 1.

      (2)  Ú. v. EÚ C 226, 19.9.2009, s. 2.


title: Rozhodnutie rady zo 7. marca 1994, ktorým sa mení a dopĺňa rozhodnutie 93/350/Euratom, ESUO, EHS, ktorým sa mení a dopĺňa rozhodnutie 88/591/ESUO, EHS, Euratom o zriadení Súdu prvého stupňa Európskych spoločenstiev

text:
Dôležité právne oznámenie

|

31994D0149

Úradný vestník L 066 , 10/03/1994 S. 0029 - 0029 Fínske špeciálne vydanie: Kapitola 1 Zväzok 3 S. 0110  Švédske špeciálne vydanie: Kapitola 1 Zväzok 3 S. 0110

		Rozhodnutie radyzo 7. marca 1994,ktorým sa mení a dopĺňa rozhodnutie 93/350/Euratom, ESUO, EHS, ktorým sa mení a dopĺňa rozhodnutie 88/591/ESUO, EHS, Euratom o zriadení Súdu prvého stupňa Európskych spoločenstiev(94/149/ESUO, ES)RADA EURÓPSKEJ ÚNIE,so zreteľom na rozhodnutie Rady 93/350/Euratom, ESUO, EHS z 8. júna 1993, ktorým sa mení a dopĺňa rozhodnutie 88/591/ESUO, EHS, Euratom o zriadení Súdu prvého stupňa Európskych spoločenstiev [1], najmä na jeho článok 3,keďže podľa takto zmeneného a doplneného rozhodnutia 88/591/ESUO, EHS, Euratom [2] má Súd prvého stupňa právomoc rozhodovať prakticky o všetkých žalobách podaných fyzickými alebo právnickými osobami;keďže nadobudnutie účinnosti rozhodnutia 93/350/Euratom, ESUO, EHS bolo však odložené so zreteľom na opatrenia na ochranu trhu, ktoré boli prijaté podľa zmlúv o založení Európskeho spoločenstva uhlia a ocele a Európskeho spoločenstva v prípade dumpingu a subvencií;keďže so zreteľom na doterajší vývoj je potrebné stanoviť najprv deň nadobudnutia účinnosti tejto časti vyššie uvedeného rozhodnutia,ROZHODLA TAKTO:Článok 1"pre žaloby podané fyzickými alebo právnickými osobami na základe druhého odseku článku 33, článku 35 a prvého a druhého odseku článku 40 zmluvy o ESUO, ktoré sa týkajú právnych aktov, ktoré súvisia s uplatňovaním článku 74 uvedenej zmluvy, a pre žaloby podané fyzickými alebo právnickými osobami podľa štvrtého odseku článku 173, tretieho odseku článku 175 a článku 178 zmluvy o ES, ktoré sa týkajú opatrení na ochranu trhu v zmysle článku 113 uvedenej zmluvy v prípade dumpingu a subvencií, sa stanovuje jeho nadobudnutie účinnosti na 15. marec 1994."Článok 2Toto rozhodnutie nadobúda účinnosť deň po jeho uverejnení v Úradnom vestníku Európskych spoločenstiev.V Bruseli 7. marca 1994Za RadupredsedaTh. Pangalos[1] Ú. v. ES L 144, 16.6.1993, s. 21.[2] Ú. v. ES L 319, 25.11.1988, s. 1.--------------------------------------------------


title: 2011/478/CFSP: Rozhodnutie Rady 2011/478/SZBP z  28. júla 2011 , ktorým sa predlžuje mandát osobitného zástupcu Európskej únie v Kosove

text:
               29.7.2011

               SK

               Úradný vestník Európskej únie

               L 197/12

         ROZHODNUTIE RADY 2011/478/SZBP
   z 28. júla 2011,
   ktorým sa predlžuje mandát osobitného zástupcu Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 4. februára 2008 prijala jednotnú akciu 2008/124/SZBP o misii Európskej únie na podporu právneho štátu v Kosove, EULEX KOSOVO (2) a jednotnú akciu 2008/123/SZBP (3), ktorou sa pán Pieter FEITH vymenúva za osobitného zástupcu Európskej únie (ďalej len „OZEÚ“) v Kosove.

               (2)

               Rada 5. mája 2011 prijala rozhodnutie 2011/270/SZBP (4), ktorým sa za OZEÚ v Kosove na obdobie do 31. júla 2011 vymenúva pán Fernando GENTILINI.

               (3)

               Mandát OZEÚ by sa mal predĺžiť do 30. septembra 2011.

               (4)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť ciele vonkajšej činnosti Únie uvedené v článku 21 zmluvy,

         PRIJALA TOTO ROZHODNUTIE:
   Článok 1
   Rozhodnutie 2011/270/SZBP sa týmto mení a dopĺňa takto:

               1.

               Článok 1 sa nahrádza takto:
               „Článok 1
               Osobitný zástupca Európskej únie
               Pán Fernando GENTILINI sa týmto vymenúva za osobitného zástupcu Európskej únie (ďalej len „OZEÚ“) v Kosove na obdobie od 1. mája 2011 do 30. septembra 2011. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (ďalej len „VP“).“

               2.

               Článok 5 ods. 1 sa nahrádza takto:
               „1.   Referenčná suma určená na úhradu výdavkov spojených s mandátom OZEÚ v období od 1. mája 2011 do 30. septembra 2011 je 690 000 EUR.“

         Článok 2
   Toto rozhodnutie nadobúda účinnosť dňom jeho prijatia.

      V Bruseli 28. júla 2011

            Za Radu

            predseda

         M. DOWGIELEWICZ

      (1)  Podľa rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 42, 16.2.2008, s. 92.

      (3)  Ú. v. EÚ L 42, 16.2.2008, s. 88.

      (4)  Ú. v. EÚ L 119, 7.5.2011, s. 12.


title: Rozhodnutie Európskeho parlamentu a Rady zo 17. decembra 2009 o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení

text:
               24.12.2009

               SK

               Úradný vestník Európskej únie

               L 347/28

      ROZHODNUTIE EURÓPSKEHO PARLAMENTU A RADY

   zo 17. decembra 2009
   o mobilizácii Európskeho fondu na prispôsobenie sa globalizácii podľa bodu 28 Medziinštitucionálnej dohody zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení
   (2009/1006/EÚ)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva a Zmluvu o fungovaní Európskej únie,
   so zreteľom na Medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení (1), a najmä na jej bod 28,
   so zreteľom na nariadenie Európskeho parlamentu a Rady (ES) č. 1927/2006 z 20. decembra 2006, ktorým sa zriaďuje Európsky fond na prispôsobenie sa globalizácii (2), a najmä na jeho článok 12 ods. 3,
   so zreteľom na návrh Komisie,
   keďže:

               (1)

               Európsky fond na prispôsobenie sa globalizácií (ďalej len „EGF“) sa zriadil s cieľom poskytovať dodatočnú podporu prepusteným pracovníkom, ktorí pociťujú dôsledky veľkých štrukturálnych zmien v usporiadaní svetového obchodu, a pomôcť pri ich opätovnom začleňovaní do trhu práce.

               (2)

               Rozsah pôsobnosti EGF bol v prípade žiadostí predložených po 1. máji 2009 rozšírený o podporu pracovníkov prepustených v dôsledku globálnej hospodárskej a finančnej krízy.

               (3)

               Medziinštitucionálna dohoda zo 17. mája 2006 umožňuje mobilizáciu EGF s ročným stropom vo výške 500 miliónov EUR.

               (4)

               Švédsko podalo 5. júna 2009 žiadosť o mobilizáciu EGF v súvislosti s prepúšťaním v automobilovom odvetví. Táto žiadosť je v súlade s požiadavkami na stanovenie finančného príspevku, ako sa uvádza v článku 10 nariadenia (ES) č. 1927/2006. Komisia preto navrhuje uvoľniť sumu 9 839 674 EUR.

               (5)

               Rakúsko predložilo žiadosť o mobilizáciu EGF v súvislosti s prepúšťaním pracovníkov v automobilovom odvetví 9. júla 2009. Táto žiadosť je v súlade s požiadavkami na stanovenie finančného príspevku, ako sa uvádza v článku 10 nariadenia (ES) č. 1927/2006. Komisia preto navrhuje uvoľniť sumu 5 705 635 EUR.

               (6)

               Holandsko predložilo žiadosť o mobilizáciu EGF v súvislosti s prepúšťaním pracovníkov v odvetví stavebníctva 4. augusta 2009. Táto žiadosť je v súlade s požiadavkami na stanovenie finančného príspevku, ako sa uvádza v článku 10 nariadenia (ES) č. 1927/2006. Komisia preto navrhuje uvoľniť sumu 386 114 EUR.

               (7)

               EGF by sa preto mal mobilizovať s cieľom poskytnúť finančný príspevok na žiadosti predložené Švédskom, Rakúskom a Holandskom,

         ROZHODLI TAKTO:
   Článok 1
   V rámci všeobecného rozpočtu Európskej únie na rozpočtový rok 2009 sa mobilizuje Európsky fond na prispôsobenie sa globalizácii s cieľom poskytnúť sumu 15 931 423 EUR vo forme viazaných a platobných rozpočtových prostriedkov.
   Článok 2
   Toto rozhodnutie sa uverejní v Úradnom vestníku Európskej únie.

      V Štrasburgu 17. decembra 2009

            Za Európsky parlament

            predseda

         J. BUZEK

            Za Radu

            predseda

         H. LINDBLAD

      (1)  Ú. v. EÚ C 139, 14.6.2006, s. 1.

      (2)  Ú v. EÚ L 406, 30.12.2006, s. 1.


title: 2006/299/ES: Rozhodnutie Komisie z  19. apríla 2006 , ktorým sa zriaďuje skupina odborníkov na poskytovanie poradenstva Komisii v oblasti politiky boja proti násilnej radikalizácii

text:
               25.4.2006

               SK

               Úradný vestník Európskej únie

               L 111/9

      ROZHODNUTIE KOMISIE

   z 19. apríla 2006,
   ktorým sa zriaďuje skupina odborníkov na poskytovanie poradenstva Komisii v oblasti politiky boja proti násilnej radikalizácii
   (2006/299/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   keďže:

               (1)

               V článku 2 Zmluvy o založení Európskej únie sa vyžaduje, aby sa únia zachovávala a rozvíjala ako priestor slobody, bezpečnosti a spravodlivosti.

               (2)

               Únia by v rámci priestoru slobody, bezpečnosti a spravodlivosti mala zabezpečiť občanom vysokú mieru bezpečnosti. Tento cieľ sa má dosiahnuť bojom proti terorizmu vrátane boja proti externému aspektu tejto hrozby, ako aj úsilím zameraným na odstraňovanie činiteľov prispievajúcich k násilnej radikalizácii.

               (3)

               Komisia vo svojom oznámení Prevencia, pripravenosť a reakcia na teroristické útoky (1) vyhlásila, že boj proti násilnej radikalizácii v našich spoločnostiach a narúšanie podmienok umožňujúcich rozširovanie radov teroristov musia patriť medzi základné priority stratégie prevencie terorizmu.

               (4)

               Komisia vo svojom oznámení Nábor teroristov: boj proti faktorom, ktoré prispievajú k násilnej radikalizácii (2) uznala potrebu využívať znalosti odborníkov pri ďalšom rozvoji jej politiky v tejto oblasti.

               (5)

               Skupina bude pozostávať z odborníkov z rôznych odborov, ktorí majú odborné skúsenosti v oblasti analýzy a výskumu násilnej radikalizácie alebo oblastí, ktoré s ňou priamo súvisia.

               (6)

               Preto je potrebné zriadiť „expertnú skupinu pre násilnú radikalizáciu“ a vymedziť jej mandát a štruktúru,

         ROZHODLA TAKTO:
   Článok 1
   1.   Komisia týmto zriaďuje skupinu odborníkov s poradným charakterom, zameranú na tvorbu politík, označovanú ako „expertná skupina pre násilnú radikalizáciu“ (ďalej len „skupina“).
   2.   Skupina pozostáva z kvalifikovaných odborníkov kompetentných posudzovať záležitosti týkajúce sa násilnej radikalizácie a terorizmu.
   Článok 2
   Úloha
   Komisia sa môže so skupinou radiť o akejkoľvek záležitosti týkajúcej sa násilnej radikalizácie a terorizmu.
   Úlohou skupiny je:

               —

               zhromaždiť odborné znalosti jej členov, a poskytnúť tak Komisii poradenstvo v oblasti jej politiky. Skupina poskytuje poradenstvo buď z vlastnej iniciatívy, alebo na základe osobitnej žiadosti Komisie,

               —

               pomáhať Komisii identifikovať nové oblasti, ktoré si vyžadujú výskum v rámci fenoménu násilnej radikalizácie a terorizmu,

               —

               uskutočňovať výmenu odborných znalostí so sieťami, inštitútmi alebo inými orgánmi EÚ, a to v rámci členských štátov, tretích krajín a medzinárodných organizácií pôsobiacich v tej istej oblasti,

               —

               a predovšetkým vypracovať do júna 2006 súhrnnú správu o stave výskumu v oblasti násilnej radikalizácie.

         Predseda skupiny môže Komisii oznámiť, v prípade akej špecifickej otázky by bolo vhodné poradiť sa so skupinou.
   Článok 3
   Zloženie skupiny – vymenovanie členov
   1.   Členov skupiny vymenúva generálny riaditeľ Generálneho riaditeľstva Európskej komisie pre spravodlivosť, slobodu a bezpečnosť z radov odborníkov s odbornou spôsobilosťou v oblastiach násilnej radikalizácie a terorizmu. Taká odborná spôsobilosť musí zahŕňať odborné skúsenosti získané na základe akademického výskumu, ako aj publikačnú činnosť.
   2.   Skupina má najviac 20 členov.
   3.   Uplatňujú sa tieto ustanovenia:

               —

               vymenovaní členovia vykonávajú svoju funkciu osobne a sú povinní poskytovať Komisii poradenstvo nezávisle na akýchkoľvek vonkajších vplyvoch,

               —

               členovia skupiny sú vymenovaní na jednoročné funkčné obdobie, ktoré môže Komisia predĺžiť. Svoju funkciu vykonávajú dovtedy, kým sa jej nevzdajú, nebudú nahradení alebo im neuplynie funkčné obdobie,

               —

               členovia, ktorí už nemôžu účinne prispievať k práci skupiny, členovia, ktorí sa vzdajú funkcie, alebo členovia, ktorí nedodržia podmienky stanovené v prvej alebo druhej zarážke tohto odseku alebo v článku 287 Zmluvy o založení Európskeho spoločenstva, môžu byť na zostávajúcu časť svojho funkčného obdobia nahradení,

               —

               členovia každoročne urobia písomné vyhlásenie, že sa zaväzujú konať vo verejnom záujme, ako aj vyhlásenie, v ktorom uvedú, či v ich prípade existuje alebo neexistuje taký konflikt záujmov, ktorý by mohol spochybniť ich objektívnosť.

         Článok 4
   Fungovanie skupiny
   1.   Predsedu skupiny vymenúva generálny riaditeľ Generálneho riaditeľstva pre spravodlivosť, slobodu a bezpečnosť.
   Skupina predkladá svoje stanoviská a správy Komisii. Obsah takých správ a stanovísk nie je pre Komisiu alebo akúkoľvek inú inštitúciu EÚ záväzný. Komisia môže na vydanie stanoviska alebo predloženie správy ustanoviť lehotu.
   Ak skupina prijme stanovisko alebo správu jednomyseľne, zostaví spoločné závery, ktoré pripojí k zápisnici. Ak skupina nie je schopná sa jednomyseľne dohodnúť na stanovisku alebo správe, informuje Komisiu o vyjadrených nesúhlasných názoroch.
   2.   Po dohode s Komisiou sa na preskúmanie osobitných otázok môžu v rámci mandátu vymedzeného skupinou vytvoriť podskupiny. Po splnení úloh, ktorými boli poverené, sa tieto podskupiny rozpustia. Správy zostavené takýmito podskupinami musí schváliť skupina, pričom v prípadoch, v ktorých sa nedosiahne jednomyseľná dohoda, sa uplatňujú ustanovenia predchádzajúceho odseku.
   3.   V prípade, že je to prínosné alebo potrebné, môže zástupca Komisie prizvať iných odborníkov alebo pozorovateľov so špecifickou odbornou spôsobilosťou v predmetnej problematike k účasti na rokovaniach skupiny alebo podskupiny.
   4.   Informácie, ktoré zúčastnené osoby získajú z dôvodu ich účasti na rokovaniach skupiny alebo podskupiny sa považujú za dôverné a môžu sa sprístupňovať len na základe výslovného súhlasu Komisie. Každý člen skupiny, resp. jej podskupín, je aj po ukončení svojej funkcie povinný zachovávať mlčanlivosť o týchto informáciách.
   5.   Skupina a jej podskupiny sa obvykle stretávajú v priestoroch Komisie v súlade s postupmi a harmonogramom stanovenými Komisiou. Služby sekretariátu zabezpečí Komisia. Úradníci Komisie, ktorí majú záujem o otázky prerokúvané na zasadaniach, sa môžu zúčastniť na týchto zasadaniach.
   6.   Skupina prijme svoj rokovací poriadok na základe vzorového rokovacieho poriadku prijatého Komisiou.
   7.   Komisia môže na internete uverejňovať v jazyku, v ktorom bol dokument vypracovaný, všetky zhrnutia, závery, predbežné závery alebo pracovné dokumenty skupiny, ktoré nemajú dôverný charakter. Na dokumenty predložené skupinou sa vzťahujú ustanovenia nariadenia Európskeho parlamentu a Rady (ES) č. 1049/2001 (3).
   Článok 5
   Výdavky spojené so zasadaniami skupiny
   Komisia nahrádza členom skupiny, iným odborníkom a pozorovateľom cestovné výdavky, prípadne výdavky na pobyt súvisiace s činnosťou skupiny v súlade s vnútornými normami Komisie o náhradách pre externých odborníkov.
   Členom skupiny alebo iným odborníkom a pozorovateľom, ktorí môžu byť príležitostne prizvaní k účasti, neprináleží za ich činnosť a vykonávanie povinností odmena.
   Článok 6
   Nadobudnutie účinnosti
   Rozhodnutie nadobúda účinnosť dňom jeho uverejnenia v Úradnom vestníku Európskej únie. Uplatňuje sa do 19. marca 2007. Do tohto dňa Komisia rozhodne o prípadnom predĺžení jeho platnosti.

      V Bruseli 19. apríla 2006

            Za Komisiu

         Franco FRATTINI

            podpredseda

      (1)  KOM(2004) 698, konečné znenie z 20. octóbra 2004.

      (2)  KOM(2005) 313, konečné znenie z 21. septembra 2005.

      (3)  Ú. v. ES L 145, 31.5.2001, s. 43.


title: Rozhodnutie Rady z 25. marca 1991 o prijatí štatútu Medzinárodnej študijnej skupiny pre meď

text:
Dôležité právne oznámenie

|

31991D0179

Úradný vestník L 089 , 10/04/1991 S. 0039 - 0044 Fínske špeciálne vydanie: Kapitola 11 Zväzok 16 S. 0257  Švédske špeciálne vydanie: Kapitola 11 Zväzok 16 S. 0257

		Rozhodnutie Radyz 25. marca 1991o prijatí štatútu Medzinárodnej študijnej skupiny pre meď(91/179/EHS)RADA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva a najmä na jej článok 113 a 116,so zreteľom na návrh predložený Komisiou,keďže štatút Medzinárodnej študijnej skupiny pre meď bol prijatý v Ženeve 24. februára 1989 na Konferencii Organizácie Spojených národov o medi;keďže štáty a medzinárodné organizácie, ktoré sa zúčastnili na konferencii, boli požiadané o oznámenie, generálnemu tajomníkovi Organizácie Spojených národov, o prijatí štatútu, v súlade s ich odsekom 22 písm. b);keďže študijná skupina bude vykonávať dôležitú analytickú činnosť a prieskum trhu a obchodu s meďou;keďže inštitucionálna štruktúra Medzinárodnej študijnej skupiny pre meď, ako je ustanovené v jehoštatúte, zahŕňa spoluúčasť spoločenstva a členských štátov, ktoré prijali štatút;keďže určité členské štáty prejavili záujem o účasť v študijnej skupine;keďže spoločenstvo a členské štáty, ktoré sa rozhodli zúčastniť na rokovaniach študijnej skupiny by preto mali, na základe spoločnej pozície, podať listiny o prijatí v tom istom čase,ROZHODLA RAKTO:Článok 1Štatút Medzinárodnej študijnej skupiny pre meď sa týmto prijímajú Európskym hospodárskym spoločenstvom.Spoločenstvo a členské štáty, ktoré sa rozhodli v tomto štádiu zúčastniť na rokovaniach študijnej skupiny, súbežne podajú prijímacie listiny generálnemu tajomníkovi Organizácie Spojených národov, akonáhle ukončia potrebné vnútorné postupy.Znenie štatútu je pripojené k tomuto dokumentu.Článok 2Týmto sa predseda Rady poveruje určiť osoby splnomocnené na uloženie listín o prijatí štatútu v mene spoločenstva.V Bruseli 25. marca 1991Za RadupredsedaR. Steichen--------------------------------------------------PRÍLOHAŠTATÚT MEDZINÁRODNEJ ŠTUDIJNEJ SKUPINY PRE MEĎZaloženie1. Týmto sa zakladá Medzinárodná študijná skupina pre meď, ktorej cieľom je uplatňovanie ustanovení a dohľadu nad vykonávaním týchto podmienok založenia.Cieľ2. Cieľom skupiny je posilniť medzinárodnú spoluprácu pokiaľ ide o otázky týkajúce sa medi zlepšením dostupných informácií o medzinárodnej ekonomike medi a poskytnutím priestoru pre medzivládne konzultácie týkajúce sa medi.Definície3. a) "Skupina" znamená Medzinárodná študijná skupina pre meď, ako je ustanovená v tomto štatúte.b) "Meď" znamená rudy a koncentráty medi: neprečistenú a prečistenú kovovú meď, vrátane druhotnej medi; zliatiny medi; šrot, odpady a zvyšky medi; polovýrobky a také ostatné produkty medi, ktoré môže určiť skupina.c) "Členovia" znamená všetky štáty a medzivládne organizácie, ktoré, ako je ustanovené v odseku 5, oznámili prijatie podľa odseku 22.Funkcie4. Skupina má nasledujúce funkcie vyplývajúce z jej cieľa:a) viesť konzultácie a vymieňať informácie o medzinárodnej ekonomike medi;b) zlepšiť štatistiky o medi;c) vykonávať pravidelné vyhodnotenia situácie na trhu a perspektívy pre svetový priemysel medi;d) vykonávať štúdie o otázkach záujmu skupiny;e) vykonávať činnosti týkajúce sa úsilia sledovaného inými organizáciami, zameranými na rozvoj trhu s meďou a prispievajúcimi k dopytu po medi;f) posudzovanie osobitných problémov alebo ťažkostí, ktoré existujú alebo môžu vzniknúť v medzinárodnej ekonomike medi.Skupina vykonáva vyššie uvedené funkcie bez obmedzenia práva každého člena riadiť všetky aspekty jeho domácej ekonomiky medi, a bez dotknutia spôsobilosti ostatných medzinárodných organizácií vo veciach spadajúcich do ich súdnictva.Členstvo5. Členstvo v skupine je prístupné všetkým štátom, ktoré sa zaujímajú o produkciu, spotrebu, alebo medzinárodný obchod s meďou a každej medzivládnej organizácii, ktorá je zodpovedná za rokovania, závery a uplatňovanie medzinárodných zmlúv a najmä tovarových zmlúv.Právomoci skupiny6. a) Skupina má také právomoci a prijíma opatrenia, alebo pripravuje opatrenia, ktoré sa majú prijať, ktoré môžu byť potrebné na vykonanie a zabezpečenie uplatňovania ustanovení týchto podmienok založenia.b) Skupina nemá právomoc, priamo alebo nepriamo, uzatvoriť žiadnu zmluvu o obchode s meďou, akoukoľvek inou komoditou alebo produktom alebo akúkoľvek inú zmluvu o termínovaných kontraktoch; nemá ani právomoc vstúpiť do finančných záväzkov na takéto účely.c) Skupina prijme taký rokovací poriadok, ktorý považuje za potrebný na vykonávanie jej funkcií a ktorý podlieha a nie je v rozpore s týmto štatútom.d) Skupina nemá právomoc a nemala by sa považovať za oprávnenú jej členmi na vytvorenie akéhokoľvek záväzku mimo pôsobnosti týchto podmienok založenia alebo rokovacieho poriadku.Ústredie7. Ústredie skupiny sa nachádza na mieste vybranom skupinou na území členského štátu pokiaľ sa skupina nerozhodne inak. Skupina sa dohodne na Dohode o ústredí s hostiteľskou vládou, ktorá sa uzatvorí, hneď, ako je to možné, po nadobudnutí účinnosti týchto podmienok založenia.Tvorba rozhodnutí8. a) Najvyšší orgán skupiny, založený za týchto podmienok založenia, je ustanovený na valnom zhromaždení.b) Skupina, stály výbor, uvedený v odseku 9, a také výbory a pomocné orgány, ktoré môžu byť ustanovené, prijímajú rozhodnutia konsenzom a bez hlasovania s výnimkou rozhodnutí, pre ktoré je, v tomto štatúte alebo rokovacom poriadku, stanovená osobitná hlasujúca väčšina.c) Každý členský štát má nárok na jeden hlas.Stály výbor9. a) Skupina založí stály výbor pozostávajúci z členov skupiny, ktorí vyjadrili želanie podieľať sa na jeho činnosti.b) Stály výbor vykonáva úlohy pridelené skupinou a oznamuje skupine ukončenie alebo napredovanie jeho práce.Výbory a pomocné orgány10. Skupina môže založiť výbory alebo iné pomocné orgány, okrem stáleho výboru, za okolností a podmienok, ktoré môže určiť.Sekretariát11. a) Skupina má sekretariát, ktorý sa skladá z generálneho tajomníka a zamestnancov, podľa potreby.b) Generálny tajomník je hlavným administratívnym úradníkom skupiny a zodpovedá jej za uplatňovanie a vykonávanie podmienok založenia v súlade s rozhodnutiami skupiny.Spolupráca12. a) Skupina sa môže dohodnúť na konzultáciách alebo spolupráci s Organizáciou spojených národov, jej orgánmi alebo špecializovanými agentúrami a ostatnými medzivládnymi inštitúciami, ak je to vhodné.b) Skupina sa môže tiež dohodnúť, ak to považuje za primerané, na udržiavaní kontaktov so zainteresovanými nezúčastnenými vládami, ostatnými medzinárodnými nevládnymi organizáciami, alebo inštitúciami súkromného sektora, ak je to vhodné.c) Na zasadnutia skupiny alebo jej pomocných orgánov môžu byť pozvaní pozorovatelia, za okolností a podmienok, ktoré môže určiť skupina alebo tieto orgány.Vzťah k spoločnému fondu13. Skupina môže požiadať o vymenovanie za Medzinárodný orgán pre komodity (ICB), podľa článku 7 ods. 9 Dohody o založení spoločného fondu pre komodity, s cieľom finančne podporovať, v súlade s ustanoveniami tohto štatútu, projekty týkajúce sa medi, ktoré sa majú financovať týmto fondom cez jeho druhý účet. Rozhodnutia o finančnom podporovaní takýchto projektov sa zvyčajne prijímajú konsenzom. Ak nie je možné dosiahnuť konsenzus, rozhodnutia sa príjmu dvojtretinovou väčšinou hlasov. Skupina nevytvára žiadne finančné záväzky voči takýmto projektom; ani nepôsobí ako výkonná agentúra pre takýto projekt.Právny štatút14. a) Skupina má právnu subjektivitu. Má predovšetkým, s výhradou odseku 6 písm. b), spôsobilosť uzatvárať zmluvy, nadobúdať a voľne disponovať hnuteľným a nehnuteľným majetkom a začínať právne konania.b) Štatút skupiny na území hostiteľskej vlády sa upraví v Dohode o ústredí medzi hostiteľskou vládou a skupinou.Rozpočtové príspevky15. a) Každý člen prispieva do ročného rozpočtu, ktorý je schválený skupinou, v súlade s ustanoveniami rokovacieho poriadku. Na účel stanovenia príspevkov členov sa 50 % rozpočtu rovnomerne rozdelí medzi nich; 25 % sa rozdelí medzi členské štáty v pomere k ich podielom na celkových vývozoch a dovozoch členských štátov medenej rudy a koncentrátov, s meraným obsahom kovovej medi a neprečistenej a prečistenej medi; a zvyšných 25 % sa rozdelí medzi členské štáty v pomere k ich celkovým podielom, ktoré pozostávajú z ťažobnej produkcie alebo čistej spotreby medi každého členského štátu, podľa toho, ktorá z nich je vyššia. Výpočet týchto podielov sa vykoná za posledné tri kalendárne roky, za ktoré sú dostupné štatistiky.b) Skupina určí príspevok každého člena na každý finančný rok v mene, na ktorej sa skupina dohodne, a v súlade s ustanoveniami pre príspevky, ktoré sú špecifikované v rokovacom poriadku. Platba príspevku každého člena sa realizuje v súlade s jeho ústavnými postupmi.c) Okrem príspevkov rozpočtu môže skupina prijať dary od vonkajších zdrojov.Štatistiky a informácie16. a) Skupina zbiera, porovnáva a sprístupňuje členom štatistické informácie o produkcii, obchode, zásobách a spotrebe medi, vrátane spotreby osobitnými trhmi a finálnymi odvetviami, ktoré považuje za vhodné pre efektívne vykonávanie týchto podmienok založenia, ako aj informácie nižšie uvedené v pododseku b).b) Skupina urobí také opatrenia, ktoré považuje za vhodné, na základe ktorých si môže vymieňať informácie so zainteresovanými nezúčastnenými vládami, a s vhodnými nevládnymi a medzivládnymi organizáciami, s cieľom vyhnúť sa duplicitnej práci a zabezpečiť dostupnosť nových, spoľahlivých a úplných informácií o produkcii, spotrebe, zásobách, medzinárodnom obchode, medzinárodne uznávaných uverejnených cenách medi, technológii, výskume a rozvojových aktivitách týkajúcich sa medi a iných faktoroch, ktoré ovplyvňujú dopyt a ponuku medi.c) Skupina sa usiluje zabezpečiť, aby každá ňou sprístupnená informácia bola bez dotknutia dôvernosti činnosti vlád, osôb alebo podnikov produkujúcich, spracovávajúcich, predávajúcich alebo spotrebúvajúcich meď.Ročné vyhodnotenie a správy17. a) Skupina vykonáva ročné vyhodnotenie situácie na trhu s meďou vo svete a s tým súvisiacich skutočností, vzhľadom na informácie poskytnuté členmi a doplnené zo všetkých ostatných príslušných zdrojov. Ročné vyhodnotenie, vykonané na účely pomoci členom pri ich jednotlivých vyhodnoteniach vývoja medzinárodnej ekonomiky medi, zahŕňa prehľad predpokladanej produkčnej kapacity medi pre budúce roky a perspektívu produkcie, spotreby a obchodu s meďou pre nasledujúci kalendárny rok.b) Skupina pripraví správu obsahujúcu výsledky ročného vyhodnotenia a rozošle ju členom. Táto správa, ak to skupina považuje za vhodné, ako aj ostatné správy a štúdie rozoslané členom, sa môže sprístupniť iným zainteresovaným stranám v súlade s rokovacím poriadkom.Rozvoj trhu18. a) Skupina vedie diskusie medzi členmi a medzi členmi a tretími stranami, ako sú organizácie pre výskum a rozvoj obchodu s meďou, o spôsoboch a prostriedkoch zvyšovania dopytu a rozvoja trhu medi. V rámci tohto budú štúdie, vypracované skupinou na podporu rozvoja trhu, rozšírené organizáciám pre rozvoj medi, na použitie pri príprave návrhov projektov rozvoja trhu, ktoré majú byť predložené skupine na posúdenie. Tieto projekty budú viesť organizácie pre rozvoj trhu. Skupina môže vybrať a finančne podporiť projekty, ktoré sa majú financovať spoločným fondom cez jeho druhý účet.b) Skupina ponúka pomoc pri koordinácii medzi organizáciami pre rozvoj trhu a podporí rozšírenie aktivít rozvoja trhu.Štúdie19. a) Skupina vykoná alebo dohodne vykonanie ad hoc štúdií, týkajúcich sa medzinárodnej ekonomiky medi, na akých sa dohodne skupina.b) Štúdie môžu obsahovať všeobecné odporúčania alebo návrhy skupine, ale takéto odporúčania alebo návrhy nesmú obmedzovať právo každého člena riadiť všetky aspekty jeho domácej ekonomiky medi, a sú bez dotknutia spôsobilosti ostatných medzinárodných organizácií vo veciach spadajúcich do ich súdnictva.Povinnosti členov20. Členovia sa čo najviac usilujú o spoluprácu a podporu dosiahnutia cieľa skupiny najmä poskytovaním údajov o ekonomike medi uvedených v odseku 16 písm. a).Zmena a doplnok21. Tento štatút môžu byť zmenený a doplnený iba konsenzom skupiny.Nadobudnutie účinnosti22. a) Tento štatút nadobudne konečnú platnosť, ak štáty, predstavujúce spolu najmenej 80 % obchodu s meďou, ako sa uvádza v prílohe k tomuto štatútu, oznámili generálnemu tajomníkovi Organizácie spojených národov (ďalej len "depozitár"), podľa nižšie uvedeného pododseku c), ich definitívne prijatie podmienok založenia.b) Tento štatút nadobudne dočasnú platnosť, ak štáty, predstavujúce spolu najmenej 60 % obchodu s meďou, ako sa stanovuje v prílohe k tomuto, oznámili depozitárovi, podľa nižšie uvedeného písmenac), dočasné alebo definitívne prijatie podmienok založenia.c) Akýkoľvek štát alebo medzivládna organizácia uvedená v odseku 5, ktorá si želá stať sa členom skupiny, oznámi depozitárovi buď dočasné prijatie podmienok založenia, až do ukončenia jej vnútorných postupov alebo definitívne. Akýkoľvek štát alebo medzivládna organizácia, ktorá oznámila dočasné prijatie týchto podmienok založenia, sa usiluje ukončiť svoje postupy do 36 mesiacov odo dňa nadobudnutia platnosti tohto štatútu, alebo dňa jej/jeho oznámenia dočasného prijatia, podľa toho, ktorý je neskorší, a primerane informuje depozitára. Ak členský štát alebo medzivládna organizácia nie je schopná ukončiť svoje postupy v rámci vyššie uvedeného časového limitu, skupina môže príslušnému štátu alebo medzivládnej organizácii udeliť predĺžené časové obdobie.d) Ak sa nesplnili požiadavky pre nadobudnutie účinnosti týchto podmienok založenia do 30. júna 1990, depozitár vyzve štáty a medzivládne organizácie, ktoré oznámili dočasné alebo definitívne prijatie týchto podmienok založenia, na rozhodnutie, či sa mátento štatút dočasne alebo definitívne uviesť medzi nimi do platnosti, alebo nie.e) Po nadobudnutí platnosti tohto štatútu depozitár zvolá zahajovaciu schôdzu skupiny ihneď, ako je to možné. Členovia sú informovaní najmenej jeden mesiac, ak je to možné, pred jej uskutočnením.Vzdanie sa členstva23. a) Člen sa môže vzdať členstva v skupine kedykoľvek odovzdaním písomného oznámenia o vzdaní sa členstva depozitárovi a generálnemu tajomníkovi skupiny.b) Vzdanie sa členstva je bez dotknutia akýchkoľvek finančných záväzkov vytvorených odstupujúcim členom a neoprávňuje na žiadne zníženie jeho príspevkov za rok, v ktorom k odstúpeniu prišlo.c) Vzdanie sa členstva nadobudne účinnosť 60 dní odo dňa obdržania oznámenia depozitárom.d) Generálny tajomník skupiny okamžite upovedomí každého člena o akomkoľvek oznámení prijatom podľa tohto odseku.Zrušenie podmienok založenia24. a) Skupina môže kedykoľvek rozhodnúť dvojtretinovou väčšinou hlasov členských štátov o zrušení týchto podmienok založenia. Takéto zrušenie nadobudne účinnosť v deň stanovený skupinou.b) Bez toho, aby bolo dotknuté zrušenie týchto podmienok založenia, skupina pokračuje v existencii tak dlho, ako je potrebné na vykonanie jej likvidácie, vrátane vyrovnania účtov.Výhrady25. Všetky ustanovenia týchto podmienok založenia sú bez výhrad.--------------------------------------------------PRÍLOHAObchod s meďou [1]Krajina | Vývoz | Celkový obchod | Dovoz | Podiel (%) |(1000 ton) | (1000 ton) | (1000 ton) |Austrália | 150,7 | - | 150,7 | 1,41 |Belgicko-Luxembursko | 222,6 | 430,9 | 653,5 | 6,12 |Bolívia | 1,0 | - | 1,0 | 0,01 |Brazília | 2,3 | 153,8 | 156,1 | 1,46 |Bulharsko | 1,0 | 2,0 | 3,0 | 0,03 |Čile | 1308,0 | - | 1308,0 | 12,26 |Čína | 7,0 | 358,9 | 365,9 | 3,43 |Dánsko | 2,5 | 1,8 | 4,3 | 0,04 |Filipíny | 217,1 | - | 217,1 | 2,03 |Fínsko | 21,9 | 54,5 | 76,4 | 0,72 |Francúzsko | 15,1 | 358,7 | 373,8 | 3,50 |Grécko | - | 23,7 | 23,7 | 0,22 |Holandsko | 7,6 | 23,1 | 30,7 | 0,29 |India | - | 64,6 | 64,6 | 0,61 |Indonézia | 90,4 | 17,4 | 107,8 | 1,01 |Irán (Iránska islamská republika) | 41,7 | - | 41,7 | 0,39 |Írsko | 0,9 | 0,2 | 1,1 | 0,01 |Japonsko | 55,4 | 1217,1 | 1272,5 | 11,92 |Juhoslávia | 16,5 | 34,5 | 51,0 | 0,48 |Kanada | 635,1 | 78,7 | 713,8 | 6,69 |Kórejská republika | 4,2 | 177,9 | 182,1 | 1,71 |Kuba | 2,7 | 6,5 | 9,2 | 0,09 |Madagaskar | - | - | - | - |Maďarsko | - | 34,0 | 34,0 | 0,32 |Mexiko | 122,0 | 5,0 | 127,0 | 1,19 |Nemecká demokratická republika | 13,5 | 62,5 | 76,0 | 0,71 |Nórsko | 53,5 | 12,0 | 65,5 | 0,61 |Panama | - | - | - | - |Papua Nová Guinea | 171,5 | - | 171,5 | 1,61 |Peru | 343,4 | - | 343,4 | 3,22 |Poľsko | 177,1 | 18,4 | 195,5 | 1,83 |Portugalsko | 3,1 | 16,7 | 19,8 | 0,19 |Rakúsko | 24,2 | 13,3 | 37,5 | 0,35 |Spojené kráľovstvo Veľkej Británie a Severného Írska | 32,1 | 324,5 | 356,6 | 3,34 |Spojené štáty americké | 187,9 | 529,1 | 717,0 | 6,72 |Spolková republika Nemecko | 70,7 | 713,0 | 783,7 | 7,34 |Španielsko | 86,4 | 97,0 | 183,4 | 1,72 |Švédsko | 81,6 | 81,9 | 163,5 | 1,53 |Taliansko | 13,1 | 355,7 | 368,8 | 3,46 |Thajsko | - | 17,6 | 17,6 | 0,16 |Turecko | - | 46,3 | 46,3 | 0,43 |Zair | 508,4 | - | 508,4 | 4,76 |Zambia | 500,5 | 20,0 | 520,4 | 4,88 |Zväz sovietskych socialistických republík | 103,3 | 23,6 | 126,9 | 1,19 |CELKOM | 5296,0 | 5374,9 | 10670,9 | 100,00 |--------------------------------------------------


title: 2007/352/ES: Rozhodnutie Rady zo 14. mája 2007 , ktorým sa vymenúva zástupca riaditeľa Europolu

text:
               24.5.2007

               SK

               Úradný vestník Európskej únie

               L 132/35

      ROZHODNUTIE RADY

   zo 14. mája 2007,
   ktorým sa vymenúva zástupca riaditeľa Europolu
   (2007/352/ES)
   RADA EURÓPSKEJ ÚNIE,
   so zreteľom na Dohovor o zriadení Európskeho policajného úradu (dohovor o Europole) (1), a najmä na jeho článok 29 ods. 2,
   konajúc ako orgán s právomocou vymenovať zástupcu riaditeľa Europolu,
   so zreteľom na stanovisko správnej rady,
   keďže:

               (1)

               Z dôvodu skončenia funkčného obdobia zástupcu riaditeľa Europolu je potrebné vymenovať zástupcu riaditeľa.

               (2)

               Služobný poriadok, ktorý je uplatniteľný na zamestnancov Europolu (2), a najmä jeho príloha 8 obsahuje osobitné ustanovenia o postupe výberu riaditeľa alebo zástupcu riaditeľa Europolu.

               (3)

               Správna rada predložila Rade užší zoznam vhodných kandidátov na vymenovanie spolu s úplným spisom každého z týchto kandidátov, ako aj úplný zoznam kandidátov.

               (4)

               Na základe všetkých príslušných informácií poskytnutých správnou radou si Rada želá vymenovať kandidáta, ktorý podľa nej spĺňa všetky požiadavky na voľné miesto zástupcu riaditeľa,

         ROZHODLA TAKTO:
   Článok 1
   Pán Eugenio ORLANDI sa týmto vymenúva za zástupcu riaditeľa Europolu od 1. augusta 2007 do 31. júla 2011.
   Článok 2
   Toto rozhodnutie nadobúda účinnosť dňom jeho prijatia.
   Uverejní sa v Úradnom vestníku Európskej únie.

      V Bruseli 14. mája 2007

            Za Radu

            predseda

         F.-W. STEINMEIER

      (1)  Ú. v. ES C 316, 27.11.1995, s. 2.

      (2)  Pozri akt Rady z 3. decembra 1998, ktorým sa ustanovuje služobný poriadok uplatniteľný na zamestnancov Europolu (Ú. v. ES C 26, 30.1.1999, s. 23), zmenený a doplnený aktom Rady z 19. decembra 2002 (Ú. v. ES C 24, 31.1.2003, s. 1).


title: 2011/160/EÚ: Rozhodnutie Rady zo 7. marca 2011 o uzavretí Dohody medzi Európskou úniou, Islandom, Lichtenštajnskom a Nórskom o finančnom mechanizme EHP na obdobie rokov 2009 – 2014, Dohody medzi Európskou úniou a Nórskom o nórskom finančnom mechanizme na obdobie rokov 2009 – 2014, dodatkového protokolu k Dohode medzi Európskym hospodárskym spoločenstvom a Islandom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014, a dodatkového protokolu k Dohode medzi Európskym hospodárskym spoločenstvom a Nórskom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014

text:
               16.3.2011

               SK

               Úradný vestník Európskej únie

               L 69/1

         ROZHODNUTIE RADY
   zo 7. marca 2011
   o uzavretí Dohody medzi Európskou úniou, Islandom, Lichtenštajnskom a Nórskom o finančnom mechanizme EHP na obdobie rokov 2009 – 2014, Dohody medzi Európskou úniou a Nórskom o nórskom finančnom mechanizme na obdobie rokov 2009 – 2014, dodatkového protokolu k Dohode medzi Európskym hospodárskym spoločenstvom a Islandom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014, a dodatkového protokolu k Dohode medzi Európskym hospodárskym spoločenstvom a Nórskom, ktorý sa týka osobitných ustanovení uplatniteľných na dovoz určitých rýb a produktov rybného hospodárstva do Európskej únie na obdobie rokov 2009 – 2014
   (2011/160/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s jej článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Na základe rozhodnutia Rady 2010/674/EÚ (1) boli v mene Únie podpísané tieto dohody a protokoly:

                           —

                           Dohoda medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014 a príloha k nej,

                           —

                           Dohoda medzi Európskou úniou a Nórskym kráľovstvom o nórskom finančnom mechanizme na obdobie rokov 2009 – 2014,

                           —

                           dodatkový protokol k Dohode medzi Európskym hospodárskym spoločenstvom a Islandskou republikou a príloha k nemu,

                           —

                           dodatkový protokol k Dohode medzi Európskym hospodárskym spoločenstvom a Nórskym kráľovstvom a príloha k nemu.

               (2)

               Nahradenie existujúcich finančných mechanizmov novými mechanizmami, ktoré sa týkajú iných období, iného množstva finančných prostriedkov a iných vykonávacích ustanovení, ako aj obnovenie a rozšírenie úľav týkajúcich sa určitých rýb a produktov rybného hospodárstva ako celku predstavujú významný rozvoj pridruženia štátov EZVO, ktoré sú členmi EHP, čo odôvodňuje uplatnenie článku 217 Zmluvy o fungovaní Európskej únie.

               (3)

               Tieto dohody a protokoly by sa mali uzavrieť,

         PRIJALA TOTO ROZHODNUTIE:
   Článok 1
   Týmto sa v mene Únie schvaľujú tieto dohody a protokoly:

               —

               Dohoda medzi Európskou úniou, Islandom, Lichtenštajnským kniežatstvom a Nórskym kráľovstvom o finančnom mechanizme EHP na obdobie rokov 2009 – 2014 a príloha k nej,

               —

               Dohoda medzi Európskou úniou a Nórskym kráľovstvom o nórskom finančnom mechanizme na obdobie rokov 2009 – 2014,

               —

               dodatkový protokol k Dohode medzi Európskym hospodárskym spoločenstvom a Islandskou republikou a príloha k nemu,

               —

               dodatkový protokol k Dohode medzi Európskym hospodárskym spoločenstvom a Nórskym kráľovstvom a príloha k nemu.

         Článok 2
   Predseda Rady sa týmto poveruje určiť osobu splnomocnenú uložiť v mene Únie akt o schválení stanovený v každej z týchto dohôd a dodatkových protokoloch s cieľom vyjadriť súhlas Únie byť nimi viazaná.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 7. marca 2011

            Za Radu

            predseda

         CZOMBA S.

      (1)  Ú. v. EÚ L 291, 9.11.2010, s. 1.


title: Rozhodnutie Rady zo 14. apríla 2003, ktoré sa týka uzatvorenia dohody vo forme výmeny listov medzi Európskym spoločenstvom a bývalou juhoslovanskou republikou Macedónsko týkajúcej sa systému ekobodov, ktorá sa bude uplatňovať na tranzitnú dopravu bývalej juhoslovanskej republiky Macedónsko cez Rakúsko

text:
Dôležité právne oznámenie

|

32003D0278

Úradný vestník L 101 , 23/04/2003 S. 0012 - 0012

		Rozhodnutie Radyzo 14. apríla 2003,ktoré sa týka uzatvorenia dohody vo forme výmeny listov medzi Európskym spoločenstvom a bývalou Juhoslovanskou republikou Macedónsko týkajúcej sa systému ekobodov, ktorá sa bude uplatňovať na tranzitnú dopravu bývalej Juhoslovanskej republiky Macedónsko cez Rakúsko(2003/278/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva a najmä na jej článok 71 ods. 1 v spojitosti s článkom 300 ods. 2 prvým pododsekom prvou vetou a článkom 300 ods. 3 prvým pododsekom,so zreteľom na návrh Komisie [1],so zreteľom na stanovisko Európskeho parlamentu [2],keďže:(1) Dohoda medzi Európskym spoločenstvom a bývalou Juhoslovanskou republikou Macedónsko v oblasti dopravy [3], a najmä jej článok 12 ods. 3 písm. b), stanovuje, že sa bude uplatňovať systém ekobodov ekvivalentný systému stanovenému článkom 11 protokolu 9 Aktu o pristúpení Rakúska, Fínska a Švédska k Európskej únii.(2) Komisia v mene spoločenstva, na základe rokovaní, dosiahla dohodu vo forme výmeny listov medzi Európskym spoločenstvom a bývalou Juhoslovanskou republikou Macedónsko, ktorá stanovuje metódu výpočtu a podrobné pravidlá a postupy pri riadení a kontrole ekobodov.(3) Táto dohoda bola v mene spoločenstva podpísaná 29. októbra 2002 podliehajúc jej možnému uzavretiu k neskoršiemu dátumu v súlade s rozhodnutím Rady 2003/197/ES [4].(4) Táto dohoda by mala byť schválená,ROZHODLA TAKTO:Článok 1Týmto sa v mene spoločenstva schvaľuje dohoda vo forme výmeny listov medzi Európskym spoločenstvom a bývalou Juhoslovanskou republikou Macedónsko týkajúca sa systému ekobodov, ktorá sa bude uplatňovať na tranzitnú dopravu bývalej Juhoslovanskej republiky Macedónsko cez Rakúsko.Text tejto dohody vo forme výmeny listov je pripojený k tomuto rozhodnutiu [5].Článok 2Toto rozhodnutie bude uverejnené v Úradnom vestníku Európskej únie.V Luxemburgu 14. apríla 2003Za RadupredsedaA. Giannitsis[1] Ú. v. ES C 20 E, 20.1.2003, s. 82.[2] Stanovisko z 22. októbra 2002 (zatiaľ neuverejnené v úradnom vestníku).[3] Ú. v. ES L 348, 18.12.1997, s. 170.[4] Ú. v. EÚ L 75, 21.3.2003, s. 33.[5] Ú. v. EÚ L 75, 21.3.2003, s. 34.--------------------------------------------------


title: Rozhodnutie Komisie (EÚ) 2015/191 z  5. februára 2015 , ktorým sa mení rozhodnutie 2010/670/EÚ, pokiaľ ide o predĺženie určitých lehôt stanovených v článku 9 a článku 11 ods. 1 uvedeného rozhodnutia [oznámené pod číslom C(2015) 466]

text:
               7.2.2015

               SK

               Úradný vestník Európskej únie

               L 31/31

         ROZHODNUTIE KOMISIE (EÚ) 2015/191
   z 5. februára 2015,
   ktorým sa mení rozhodnutie 2010/670/EÚ, pokiaľ ide o predĺženie určitých lehôt stanovených v článku 9 a článku 11 ods. 1 uvedeného rozhodnutia

         [oznámené pod číslom C(2015) 466]

   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2003/87/ES z 13. októbra 2003 o vytvorení systému obchodovania s emisnými kvótami skleníkových plynov v Spoločenstve, a ktorou sa dopĺňa smernica Rady 96/61/ES (1), a najmä na jej článok 10a ods. 8 tretí pododsek,
   keďže:

               (1)

               V rozhodnutí Komisie 2010/670/EÚ (2) sa stanovujú pravidlá a kritériá výberu a realizácie komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2 (ďalej len „demonštračné projekty CCS“) a demonštračných projektov využívajúcich inovačné technológie výroby energie z obnoviteľných zdrojov (ďalej len „demonštračné projekty RES“), ktoré sa vzťahujú na 300 miliónov kvót z rezervy pre nových účastníkov systému obchodovania s emisiami v Únii, ako aj základné pravidlá speňažovania kvót a riadenia výnosov.

               (2)

               Vzhľadom na hospodársku krízu nebude možné pri značnom počte projektov, ktorým boli poskytnuté finančné prostriedky na základe rozhodnutia 2010/670/EÚ, dospieť k záverečnému investičnému rozhodnutiu do 24 mesiacov od prijatia rozhodnutí o poskytnutí finančných prostriedkov pre demonštračné projekty RES, ani do 36 mesiacov od prijatia rozhodnutí o poskytnutí finančných prostriedkov na demonštračné projekty CCS. Preto tiež nie je možné, aby boli takéto projekty uvedené do prevádzky do štyroch rokov po prijatí rozhodnutia o poskytnutí finančných prostriedkov. Lehoty pre záverečné investičné rozhodnutie a dátum uvedenia do prevádzky by sa preto mali predĺžiť o dva roky. Pokiaľ ide o dátum uvedenia do prevádzky, mala by sa uplatňovať jednoročná dodatočná lehota.

               (3)

               Opatrenia stanovené v tomto rozhodnutí sú v súlade so stanoviskom Výboru pre zmenu klímy,

         PRIJALA TOTO ROZHODNUTIE:
   Článok 1
   Rozhodnutie 2010/670/EÚ sa mení takto:

               1.

               Článok 9 sa mení takto:

                           a)

                           v prvom odseku sa slová „24 mesiacov“ nahrádzajú slovami „48 mesiacov“;

                           b)

                           v druhom odseku sa slová „36 mesiacov“ nahrádzajú slovami „60 mesiacov“.

               2.

               V článku 11 sa odsek 1 mení takto:

                           a)

                           v druhom pododseku sa dátum „31. december 2015“ nahrádza dátumom „31. december 2017“ a spojenie „4 roky“ sa nahrádza spojením „6 rokov“;

                           b)

                           dopĺňa sa tento tretí a štvrtý pododsek:
                           „V prípade, že projekt nie je uvedený do prevádzky do dátumu, ktorý bol pre uvedenie daného projektu do prevádzky stanovený, tento dátum sa automaticky predĺži o jeden rok.
                           Rozhodnutie o poskytnutí finančných prostriedkov stráca právnu účinnosť v prípade, že projekt nie je uvedený do prevádzky do dátumu uvedenia do prevádzky podľa tretieho pododseku. V tomto prípade sa všetky finančné prostriedky, ktoré boli vyplatené alebo prijaté na účel vyplatenia, vrátia.“

         Článok 2
   Toto rozhodnutie sa vzťahuje aj na demonštračné projekty CCS a RES, pri ktorých sa rozhodnutia o poskytnutí finančných prostriedkov prijali pred nadobudnutím účinnosti tohto rozhodnutia.
   Článok 3
   Toto rozhodnutie je určené členským štátom.

      V Bruseli 5. februára 2015

            Za Komisiu

         Miguel ARIAS CAÑETE

            člen Komisie

      (1)  Ú. v. EÚ L 275, 25.10.2003, s. 32.

      (2)  Rozhodnutie Komisie 2010/670/EÚ z 3. novembra 2010, ktorým sa ustanovujú kritériá a opatrenia na financovanie komerčných demonštračných projektov, ktorých cieľom je environmentálne bezpečné zachytávanie a geologické ukladanie CO2, ako aj demonštračných projektov využívajúcich inovačné technológie výroby energie z obnoviteľných zdrojov v rámci systému obchodovania s emisnými kvótami skleníkových plynov v Spoločenstve vytvoreného smernicou Európskeho parlamentu a Rady 2003/87/ES (Ú. v. EÚ L 290, 6.11.2010, s. 39).